utorak, 15 Oktobar 2019 21:38\nPremijer Tuzlanskog kantona Denijal Tulumović primio je danas u radnu posjetu članove Uprave JP Elektroprivrede BiH, v.d izvršnog direktora za proizvodnju Senada Sarajlića i izvršnog direktora za distribuciju Admira Andeliju, saopćeno je iz Vlade Tuzlanskog kantona.\nRazgovaralo se o aktuelnoj situaciji u energetskom sektoru na području TK s posebnim osvrtom na rudnike u sastavu Koncerna, RMU Đurđevik i Rudnik Kreka.\nPremijer Tulumović je naglasio značaj energetskog sektora na području Kantona i Vlada TK je zainteresirana za dalji razvoj ovog sektora, te da će biti partner Vladi FBiH i Elektropivredi BiH u narednim aktivnostima.\n- Vlada TK daje punu podršku nastavku aktivnosti na izgradnji "Bloka 7" u TE Tuzla, bloka nove TE Banovići, daljem reorganizacije rudnika, rješavanju problema odlagališta Čajići za PK Dubrave, nastavka investiranja u rudnike, nastavka projekta toplifikacije općina i gradova na području TK te plaćanju obaveza koje rudnici sa područja TK imaju prema fondovima i koncesijama - izjavio je premijer Tulumović i dodao da Vlada TK insistira da se na narednim velikim projektima u energetski sektor maksimalno angažuju domaće firme u skladu sa važećim zakonima.\nMeđutim, ovaj program ne predviđa da RMU Banovići uđu u sastav Koncerna i da Elektroprivreda BiH nije zainteresirana za to, ali da je Elektroprivreda BiH izuzetno zainteresirana za dalji razvoj RMU Banovići jer je taj rudnik veoma bitan za energetski sistem FBIH.\nČlanovi Uprave Elektroprivrede BiH su izrazili zahvalnost Vladi TK i premijeru Tulumoviću na iskazanoj podršci za planove Elektroprivreda BiH - saopšteno je.


"Dogorelo do nokata" - štrajk glađu zaduženih u švajcarcima\nRaskid ugovora o kreditu nova nada za dužnike u švajcarcima\nOni koji su kredite uzimali indeksirane u švajcarskim francima kažu da njihovi problemi sa plaćanjima iz dana u dan postaju sve veći. Zato za sredu najavljuju protest i štrajk glađu. Njhov osnovni cilj je da dobiju konačan stav Vrhovnog kasacionog suda o tim kreditima, a pred zgradom suda će ostati sve dok se to ne dogodi.\n"Što kaže naš narod - dogorelo do nokata", tim rečima dužnici bankama u švajcarskim francima objašnjavaju zašto su se odlučili na štrajk glađu.\nI poručuju da agonija traje godinama, dok se dugovanja gomilaju.\n"Poslednje tri godine su tri godine pakla u kojima čovek više ne zna gde da se okrene kad je u pitanju Infostan, isključivanje struje, kad je u pitanju vraćanje dugova, kad je rata prešla iznos plate zbog rasta švajcarskog franka koji je de facto 2015. godine počeo da divlja", kaže Ivica Stojanović iz Udruženja CHF Srbija.\nProtest će, kažu, zbog kršenja Ustavom zagantovanih prava na život i egzistenciju, početi pred Ustavnim sudom. Nastaviće šetnju pored kancelarije Poverenika i Ministarstva finansija, a završiti je u Nemanjinoj pred zgradom Vrhovnog kasacionog suda.\n"Nećemo se pomeriti dok ne dobijemo crno na belo šta Vrhovni kasacioni sud misli o ovim kreditima i koji je to nalog nižestepenim sudovima", kaže advokat Jelena Pavlović.\nSanja Vujanović iz Udruženja CHF Srbija navodi da su Vrhovnom kasacionom sudu još pre dve nedelje podneli zahtev da se taj stav zauzme u što skorijem roku, do 1. juna.\n"To je bio petak, oni se nama nisu javili ni oglasili ni po kojem osnovu, kao što nas generalno sve institucije ignorišu", dodaje ona.\nOd Vlade, pak, nemaju nikakva očekivanja, niti Vlada u to pitanje želi da se meša.\n"Vlada poštuje institucije, kako bude sudstvo odlučilo tako će da rade i banke. Ja nemam sa tim ništa, niti mogu da dajem bilo kakve izjave u vezi sa tim", rekla je premijerka Ana Brnabić.\nJelena Pavlović kaže da im se čini da se najviše državne institucije, uključujući i Vladu i Ministarstvo finansija, ne bave ovim problemom.\n"I prosto ne mislimo da će oni bilo šta da urade na ovom polju, jer da su hteli do sada bi uradili", smatra Pavlović.\nKomentarisanje bi, dodaje Brnabić, moglo da se tumači kao pritisak na sudstvo. Na odluke sudova, kažu, ne žele da utiču ni oni koji će od srede, ipak, boraviti ispred Vrhovnog kasacionog suda.\nViše iz ove kategorije « Nezadovoljni građani najavili u petak proteste širom Srbije zbog poskupljenja goriva\tPet saveta za pravilno i bezbedno plaćanje karticama u inostranstvu »


Enmon SHOWROOM - Nova dimenzija u obraćanju klijentima - GRENEF\nSvetski trendovi, aspekt po aspekt, uselili su se i u našu zemlju. Domaće kompanije, uz adekvatnu edukaciju svojih timova, sasvim sigurno krče put koji će rezultirati modernizacijom poslovanja, pogotovo iz sfere usluge i prezentacije.\nKako bi odgovorili na ove, čini se sve veće zahteve tržišta, kompanija ENMON – najpoznatija domaća kompanija keramike i kupatilskog opremanja, otvorila je impresivan showroom posvećen projektima.\nVeć na samom ulasku u ovaj moderan i fascinantan objekat, stiče se utisak da ovo nije obična ni svakodnevna priča, već upravo onakva kakvu nemamo prilike često da viđamo u ovakvim delatnostima na teritoriji naše zemlje. Tim ljudi, na čije čelo je u ovom projektu stao Vedran Prole – project manager, odgovoran je za izgled i prezentaciju showrooma koji je više presedan, nego pravilo u ovoj sferi.\nI baš poput ljudi koji pomeraju granice na mestu na koje dođu, Vedran je u ENMON doneo jedan specifičan pristup napravivši ENMON PROJECT SPACE koji ima za zadatak da se obrati malo drugačijem kupcu nego što je to bio slučaj ranije.\nSHOWROOM – ENMON Project Space\nNaime, jedan arhitekta koji želi da odgovori na želje svog klijenta, na ovom mestu može da nađe baš sve što bi moglo da projekat iza kog želi da stane, učini njegovim arhitektonskim kredom na koji će biti ponosan u godinama posle toga.\nVedran Prole, idejni tvorac ovog prostora, uspeo je ne samo da prezentuje italijanske i španske pločice iz ENMON kolekcije koje pričaju same za sebe, već da i one povoljnije proizvode smesti u kreativan ambijent koji će ih plasirati više nego što je to ranije bio slučaj.\nKao tehničko lice ovaj stručnjak je kao projektant uspeo da izvuče najviše što se može i pokaže kako cena nije merilo lepote, već je upravo kreativnost i osećaj za prostor nešto što će ostati upamćeno i zapaženo u svakom domu. Na kraju priče, to i jeste cilj svakog klijenta koji angažuje arhitektu – da napravi malo čudo sa ograničenim sredstvima.\nCilj ovakvog showrooma jeste da arhitekta bude ispraćen kako idejno, tako i proizvodima kojim će opskbiti objekat za koji je angažovan.\nDakle, ENMON jeste ovakvim prostorom pokazao da je spreman da postavi standarde i zada domaći zadatak svojim kolegama iz ove delatnosti.\nENMON je spreman da se posveti i uloži sve svoje najbolje kapacitete kako bi krajnji korisnik poneo impresiju koja eksplicitno govori – da si nekome važan i da je odlučan da da celog sebe za tvoje zadovoljstvo i specifičan izgled tvog prostora.\nNaknada za OIE ista kao prošle godine\nVlada Srbije donela je Uredbu o visini posebne naknade za …


Novčana sredstva za Ukrajinu su beskorisno trošenje para - Aktuelnosti US\nJoš jedan američki kongresmen protiv slanja pomoći Ukrajini: Ne treba da šaljemo ni centa!\n– Prošle godine predsednik Ukrajine Vladimir Zelenski je, kao državni službenik, na neki način zaradio sto miliona dolara. Kako mislite, kuda će zapravo otići najveći deo 40 miliona dolara za Ukrajinu? Ne treba da šaljemo ni centa – napisao je Gosar na Tviteru.\nPrema njegovom mišljenju, predsednik Sjedinjenih Američkih Država Džozef Bajden usmeren je na raspirivanje proksi rata s Rusijom, što će za Ameriku biti greška s posledicama svetskih razmera.\nVlada SAD treba da se bavi unutrašnjom politikom, da rešava probleme državnog duga, inflacije i imigracije, naglasio je Gosar, objašavajući zbog čega je odlučio da glasa protiv pomoći Kijevu.\nRanije je Predstavnički dom Kongresa SAD potvrdio odluku da se za Ukrajinu izdvoji dodatni paket pomoći, uputivši nacrt zakona na glasanje u Senatu SAD.\nSenator iz države Kentaki Rend Pol blokirao je usvajanje odluke u gornjem domu Kongresa jer smatra da u sadašnjim uslovima Vašington jednostavno ne može da dozvoli sebi da igra ulogu svetskog žandara na račun sopstvenog budžeta.\nIZVOR: 24SEDAM I FOTO: NBC NEWS\nTags: AmerikaKongresmenPomocpomoc UkrajiniRat u Ukrajinirusija ukrajinaZelenski\nNedostatak formule za bebe: Koje su najbolje alternative?\nSaudijski div svrgnuo Apple s trona: Aramco je najvrednija kompanija na svetu


Mihajlović i ambasadorka Portugalije o saradnji u energetici\nJanuar 15, 2021 11:59\nPotpredsednica Vlade Srbije i ministarka rudarstva i energetike Zorana Mihajlović i ambasadorka Portugalije u Srbiji Marija Viržinija Mendes da Silva Pina razgovarale su danas o mogućnostima saradnje dve zemlje u energetskom sektoru.\nTa saradnja se posebno odnosi na zelenu energiju, energetsku efikasnost i obnovljive izvore energije.\nKako je saopštio njen kabinet, Mihajlović je rekla da Srbija i Portugalija mogu i treba zajednički više da rade u energetskom sektoru.\n"Pripremamo nove zakone i menjamo postojeće, donećemo važna strateška dokumenta, cilj nam je da otvorimo tržište za nove investicije i privatni kapital i portugalske kompanije su dobrodošle", poručila je Mihajlović.\nNavela je da nam u tome može pomoći portugalsko predsedavanje Savetom EU.\n"Usvojićemo potpuno novi zakon o obnovljivim izvorima energije, u skladu sa EU regulativama, i iskustvo i znanje Portugalije kada je reč o većoj proizvodnji iz obnovljivih izvora nam je dragoceno", rekla je Mihajlović.\nAmbasadorka Portugala istakla je da su Srbija i Portugalija po mnogo čemu slične zemlje, da je prethodna godina bila teška za sve, te da postoji veliki potencijal za saradnju u oblasti energetike.\n"Imamo znanje i iskustvo u ovoj oblasti, jer smo kao članica EU ranije započeli neke procese i želimo da ga podelimo sa vama. Jedan od prioriteta našeg predsedavanja jeste ''zelena Evropa'' i sprovođenje ''Evropskog zelenog plana''. Energetski sektor je u tome od suštinskog značaja", rekla je ambasadorka.\nNavela je da portugalske kompanije imaju mnogo iskustva, posebno u obnovljivim izvorima energije - solarnoj i energiji vetra.\n"Koristimo najbolje prakse i zainteresovani smo da radimo zajedno", rekla je ona.


Euro 3 | najboljiauto.com\n– Imamo velika zagađenja u saobraćaju, godišnje uvezemo između 100.000 i 150.000 polovnih vozila sumnjivog kvaliteta. Vozila sa euro 3 i euro 4 motorom Evropa izbacuje s tržišta jer uništavaju životnu sredinu, a cilj je zaustaviti uvoz i kod nas – rekao je Ministar i najavio da će nadležni insistirati da se uvoz ovih vozila zabrani već početkom 2020, ali da se korišćenje postojećih vozila sa ovim motorom ne može zaustaviti. Zato je najavio pojačane kontrole prilikom registracije.\nVozila na srpskim putevima od 2021. godine moraće da imaju katalizatore.\nTehnički pregled vozila od leta 2021. godine, objašnjavaju, obavezaće građane Srbije da imaju katalizatore u automobilima, koji su neizbežan deo izduvnog sistema svakog novog vozila u poslednjih desetak godina.\neuro 3, NOĆNA MORA KOJA ČEKA VOZAČE: Srbija kreće u obračun sa Euro 3 automobilima


jovana.milovic | ITHS - Srednja škola za informacione tehnologije Beograd - Part 4\nAuthor Archives: jovana.milovic\nArticle author jovana.milovic\nHumanost ITHS učenika na delu\nPoseta Prihvatilištu za odrasla i stara lica\nUčenici naše škole, sa svojom profesorkom Andrijanom Vasić, išli su u posetu Prihvatilištu za odrasla i stara lica. Biti human nije samo naša odluka već neophodnost u savremenom društvu. U ovoj humanitarnoj akciji učestvovali su učenici i nastavnici naše škole tako što su prikupili sredstva za higijenu koja su prosleđena korisnicima Prihvatilišta.\nJune 12, 2019 Humanitarne akcije, vestiBy jovana.milovic\nPredavanje o digitalnom nasilju\nU eri digitalne komunikacije, olakšavanja protoka informacija i lako dostupnih sadržaja neizbežno je da se u digitalnom svetu javi i nasilje. Prema najnovijim istraživanjima ova vrsta nasilja široko je zastupljena i spada u red rizičnih ponašanja, na koja se posebno mora obratiti pažnja. Biti bezbedan na Internetu, ali i voditi računa o tome da nas neko ne povredi ili da nekog povredimo u digitalnoj komunikaciji veština je koju danas gotovo svako mora imati.\nMay 28, 2019 Širili smo znanje, vesti, Zanimljiva predavanjaBy jovana.milovic\nPoseta Muzeju Srpske pravoslavne crkve\nUčenici ITHS-a imali su priliku da posete Muzej Srpske pravoslavne crkve.\nMay 22, 2019 By jovana.milovic\nNova pesma Nikole Rankovića\nZa Nikolu – Johnnyja Rankovića važan je svaki dan, koji mu daje mogućnost da udahne život, nove note, odsvira nove tonove i raduje se novim planovima. Nikola je učenik prvog razreda ITHS-a, a pored uspeha u školi, on već ozbiljno gradi svoju muzičku karijeru. Kao frontmen benda ,,The Churlians” (vokal, solo gitara, autor tekstova, muzike i aranžmana) dobitnik je nagrada „EXIT Youth Hero 2016” i ,,Heroj grada Beograda”, kao i plakete ,,Podvižnik” za 2013. godinu, koju dodeljuje dnevni list ,,Novosti”.\nMay 17, 2019 vestiBy jovana.milovic\nNa Visokoj školi strukovnih studija za informacione tehnologije – ITS 18. maja biće održano takmičenje „Mapaton”.\nMay 16, 2019 Takmičili smo se..., vestiBy jovana.milovic\nAkreditovani seminar ,,Projektno orijentisana nastava”\nU subotu, 11. maja, u ITHS-u održan je akreditovani seminar ,,Projektno orijentisana nastava”, za zaposlene i saradnike naše škole.\nMay 16, 2019 vesti, Zanimljiva predavanjaBy jovana.milovic\nKako elektromagnetno zračenje utiče na nas?\nITHS jeste mesto na kom se savremene tendencije u obrazovanju ne samo dosledno prate nego i sprovode i unapređuju. Među aktivnostima koje ćemo sprovesti ove i sledeće nedelje jeste i projekat „Kako elektromagnetno zračenje utiče na nas?” Osmišljen kao eksperiment o čijim ćemo rezultatima reći nešto više čim se njegovo sprovođenje završi, od ovog projekta očekujemo da će i kod učenika, ali i kod nastavnika probuditi želju za sticanjem novih navika.\nMay 15, 2019 Širili smo znanje, vestiBy jovana.milovic\nStudijsko putovanje učenika II razreda\nUčenici II razreda bili su od 14. do 21. aprila na studijskom putovanju klasična Grčka. Prva destinacija koju su učenici posetili sa svojim starešinama bili su Meteori. Jedinstvenost srednjovekovnih manastira Sveti Nikola, Sveta Trojica i Sveti Stefan i razgledanje manastira Veliki Meteori bili su odličan početak upoznavanja vrednosti grčke kulture i savremene religije. Nakon ovog obilaska usledila…\nMay 10, 2019 Obišli smo evropske gradove.., vestiBy jovana.milovic\nEkskurzija učenika III razreda\nPoseta Italiji nije ostala samo na ideji, već je realizovana na najbolji mogući način, od 14. do 21. aprila.\nMay 8, 2019 By jovana.milovic\nPoseta Italiji nije ostala samo na ideji, već je realizovana na najbolji mogući način, od 14. do 21. aprila. Prvi susret naših učenika sa Italijom na ovoj ekskurziji bio je Trst. Sve što je usledilo – obilazak rimskog amfiteatra, Trga ujedinjenja Italije i šetnja Trstom, uvelo je učenike u čarobni svet italijanske kulture i umetnosti.…\nMay 8, 2019 Obišli smo evropske gradove.., vestiBy jovana.milovic


Saradnja EU i devet općina BiH može stvoriti 11.000 novih radnih mjesta - Akta.ba\n02.06.2014. 15:27 / Izvor: Fena\nCeremonija potpisivanja Memoranduma o saradnji u okviru projekta koji finansira Evropska unija (EU) „Podrška EU uspostavljanju i jačanju poslovne infrastrukture za unapređenje konkurentnosti malih i srednjih preduzeća (EUSESBI)“ održana je danas u Sarajevu.\n"EUSESBI projekti imaju kombinovani potencijal da zajedno stvore približno 11.000 novih radnih mjesta širom BiH i da doprinesu jednom od najvažnijih zadataka u BiH, a to je obnova ekonomije što je ambasador Sorenesen spomenuo danas tokom ceremonije", rekao je Lewis.\n"To će doprinijeti privlačenju stranih investicija i povećati konkurentnost malih i srednjih preduzeća uključujući i ona u ruralnim područjima i područjima pogođenim poplavama, te stvoriti nove prilike za zapošljavanje", ocijenio je Lewis.\n"Ukupne investicije koje će biti potrebne za implementaciju ovih projekata iznose približno 48 miliona eura s potencijalom stvaranja 11.000 novih radnih mjesta", istaknuo je vođa projekta EUSESBI, William Lewis.\n"Ovo su pokazatelji da želimo nova saznanja i standarde, i sve lokalne zajednice se najviše pripremaju kad je u pitanju investiranje, zapošljavanje i otvaranje novih radnih mjesta", objasnio je Lendo.\n#konkurentnost malih i srednjih preduzeća\n#Memoranduma o saradnji devet općina\n#razvoj poslovnih lokacija


Biblijska istorija ima sledeća bitna obeležja: 1. Ona je teistička. Bog je začetnik, suveren i svrha istorije, ujedno i njen glavni lik. Bog se pojavljuje na samom početku istorije: “U početku stvori Bog”. Istorija se u Bibliji prikazuje kao Božje delo, što ne znači da je svaki događaj neposredno Bog izazvao, ali se sve događa u skladu s njegovim proviđenjem.\n2. Druga osobina biblijske istorije je njena tematičnost. Kroz celu biblijsku istoriju, od stvaranja do ranog hrišćanstva, razvija se jedna zajednička tema – Božje otkrivenje čoveku i postupanje s ljudima, u čemu središnje mesto ima spasonosni Zavet koji Bog sklapa s čovečanstvom. Iako mi možemo za svaku hroniku da nađemo neku njenu zasebnu temu, ona se ne može izdvojiti iz jedinstvene tematike celokupne Biblije. Tematičnost podrazumeva i poučnost: “A ovo beše ugledi nama” (1. Kor. 10,6).\n3. Iz prethodnog proizilazi i sledeća osobina biblijske istorije, a to je selektivnost. Ustvari, svaka je istoriografija nužno selektivna, jer od svega sleda događaja ističe bitne istorijske događaje koji doprinose promenama u širem vremenu i prostoru. I Biblija izlaže samo istorijski značajne događaje, ali se radi o sasvim drugim merilima istorijskog značenja. Naglašavaju se oni događaji koji imaju uticaja na Božji odnos i delovanje prema ljudima, a preskaču se sva zbivanja koja mogu svetovnom istoričaru delovati značajno, no nemaju uticaja na sveti Zavet Boga i njegovog naroda. Tako imamo prilično detaljno opisane postupke bezbožnog Izriljskog kralja Ahava, za koje bismo gotovo rekli da se tiču pre svega njegovog privatnog života, dok s druge strane Biblija ćuti o njegovoj značajnoj ulozi u pobedi nad Asircima u bici na Karkaru (853/2 g. pr.Hr.). Iako bi ove druge informacije bile dragocene svetovnom istoričaru, biblijski ih istoričar prećutkuje, jer se ne uklapaju u temu o otpadu Severnog Izrailja pod vođstvom Ahavovim.\n4. Tematska usmerenost hronika dovodi i do toga da one nisu strogo hronološke. Događaj opisan nakon nekog događaja ne mora biti i hronološki nakon njega. Primer je izvještaj o Senahirimovoj smrti i Jezekijevoj bolesti. Bilješkom o Senahirimovom ubistvu (2. Car. 19,37; isto i Isa. 37,38), koje se odigralo oko 689.g.p.n.e. završava se tema o njegovoj neuspješnoj opsadi Jerusalima (zapravo o Božjem izbavljenju Jerusalima), da bi se tek potom prešlo na priču o Jezekijevoj bolesti (2.Car. 20; isto Isa. 38), koja se odigrava najmanje deset godina prije Senahirimove smrti. Premda ovakav način pisanja nije neprimeren ni u svetovnim istorijskim spisima, za Bibliju on predstavlja gotovo redovnu pojavu, što onemogućava neke zapadnjački precizne hronologije (do kojih biblijskim piscima nije ni stalo).\n5. Najviše raspravljana odlika biblijske istorije je njena činjeničnost. Mnogi su kritičari proglašavali Bibliju čistom mitologijom, koja iz didaktičnih razloga izmišlja razne događaje. Međutim, bez obzira hoće li ko prihvatiti ili ne istoriju biblijskih hronika, treba jasno istaći da biblijski pisac sve opisane događaje tretira kao stvarna zbivanja, a ne kao poučan mit. Svakako, moramo ponoviti da nema svaki tekst u Bibliji doslovno značenje, jer postoje simbolizmi i parabole – zato je zadatak hermeneutike da odvoji doslovne izveštaje od simboličkih, ali nikako ne tako što će se očigledne hronike proglasiti maštovitim poređenjima. Iako ih današnja nauka ne prihvata istorijskim, činjenica je da Biblija događaje poput stvaranja, pada u greh i Hristovog vaskrsenja smatra doslovnim istorijskim događajima. Kada govorimo o činjenicama svakako treba da razlikujemo naučne činjenice, koje se mogu dokazati naučnim metodama, od činjenica vere, koje ne mogu imati svoje naučne dokaze, no to ih ne čini izmišljotinama.\nIstorijsko zaleđe hronike jednostavno ne sme da ostane neshvaćeno. Sva dostupna biblijska i vanbiblijska građa o jednom događaju treba da bude pažljivo razmotrena, jer u protivnom tekst može zauvek ostati tamno mesto. Razumevanje događaja mora da polazi od razumevanja celokupne knjige, odnosno njene glavne teme i osnovne teze. Da bi se shvatila tema hronološkog spisa od nenadoknadive je vrednosti da se locira vreme nastanka hronike. Pitanje autorstva je od sekundarne važnosti, osim u slučajevima kada se on jasno navodi od strane Isusa i apostola. Stoga je mnogo bitnije da shvatimo vreme u kojem, na primer, nastaje Knjiga o sudijama nego da li je nju pisao Samuilo ili grupa anonimnih autora. "Bez Svetog pisma, koje samo o Hristu Isusu govori, mi ne bismo ništa znali."


ZAKON O OTKLANJANJU POSLEDICA ODUZIMANJA IMOVINE ŽRTVAMA HOLOKAUSTA KOJE NEMAJU ŽIVIH ZAKONSKIH NASLEDNIKA: Jevrejske opštine mogu podneti zahteve za vraćanje imovine do 27. februara 2019. godine. Agencija za restituciju ove zahteve trebalo bi da reši za najviše godinu dana\nRevizionizmom istorije se brišu monstruozni zločini u Srbiji, saglasni su Strahinja Sekulić i dr Haris Dajč. Zakon o otklanjanju posledica oduzimanja imovine žrtvama Holokausta koje nemaju živih zakonskih naslednika ("Sl. glasnik RS", br. 13/2016 - Dalj: Zakon) je i nazvan tako da se ukaže da Srbija ne želi da imovina do koje se došlo posle tako masovnog zločina ostane državna, ističe Sekulić.\nStrahinja Sekulić, direktor Agencije za restituciju, kaže da se bliži kraj roka podnošenju zahteva, a da će sam proces odluke, prema njihovoj proceni, trajati ne duže od godinu, godinu i po dana. "Najveći deo posla smo završili u samom roku podnošenja zahteva. Naravno, govorim o osnovanim zahtevima, neosnovane odbijamo", navodi on.\nZahtevi posle roka će biti odbijeni kao neblagovremeni, kaže Sekulić. On navodi da se ide ka okončanju postupka, da će imovinu koju mogu vratiti u naturi, a da je drugi deo procesa - finansijska podrška jevrejskoj zajednici. "To nije obeštećenje, nikako, jer Srbija nije vršila genocid da bi nekog obeštećivala, već je to podrška jevrejskoj zajednici u iznosu od milion evra godišnje, u narednih 20 godina. Sve dosadašnje obaveze je država Srbija ispunila. Šta se dešava u obavezama jevrejske zajednice u korišćenju tih sredstava, mi to ne znamo, nemamo informacije. Zasad mi ne vidimo efekte tih sredstava koje Srbija daje u sekundu, isplaćuje ih bukvalno u minut", naglašava direktor Agencije za restituciju.\nDr Haris Dajč, iz Odbora za nadzor Zakona, kaže da je ovaj Zakon bio prvi i jedini tako sveobuhvatan u Evropi. "Došli smo do jedne vrlo velikodušne situacije gde praktično jevrejske zajednice, kao pravna lica, nasleđuju imovinu koja de fakto nije bila njihova, koja je pripadala ljudima koji su nestali kao posledica Holokausta", naveo je Dajč. On kaže da nikad ne može sa sigurnošću da se tvrdi da su porodice nestale, jer može da se pojavi i neki naslednik, i zato je bitno da jevrejske zajednice informišu javnost i državu o rezultatima Zakona.\nDajč, govoreći o rehabilitaciji kvislinga iz vremena Drugog svetskog rata, kaže da je to jedan širok problem koji može da se prati još od početka devedesetih, koji traje u nekoliko etapa. Odbijanja Agencije (za restituciju) su, kako navodi Dajč, indirektno pomogla završavanju procesa restitucije. "To imamo u slučaju Milana Nedića... To je sad stalo, što je veoma važno. Ali, ono što je tužno je jedno opšte ćutanje, to da smo upali u zamku rehabilitacije kroz izjednačavanje učesnika u Drugom svetskom ratu, i tu je i sama jevrejska zajednica vrlo često bila veoma tiha. S tim u vezi, aktivnost koja je postojala od strane Jevrejske opštine Beograd, koju sam pokrenuo pre dve i po godine, uz koordinisanu pomoć intelektualaca, istoričara i uz odbijanje Agencije za vraćanje imovine Nedićevim naslednicima, dovela je do onoga što smatramo jednom veoma važnom promenom", navodi Dajč.\nJevrejske zajednice su devastirane svuda i zato su ćute, dodaje. Dajč navodi da je u prethodnoj epohi postojala navika ćutanja te zajednice, dok je nacionalizam jačao. Slučaj Srbije je vrlo važan, jer je ona jedan od najboljih primera i samim tim je veoma bitno da ovaj proces ima što bolje posledice kako bi se koristio u istočnoevropskom i centralnoevropskom kontekstu, gde imate te zajednice koje su dobrim delom uplašene, istakao je on.\nSekulić dodaje da je Zakon o rehabilitaciji ("Sl. glasnik RS", br. 92/2011) jasan, da se u njemu kaže da se ne vraća imovina pripadnicima okupacionih snaga i njihovim naslednicima. Bilo je, kaže, žalbi i tužbi, i dodaje da sud može da donese presudu koja je za Agenciju upravni akt. "Agencija to neće uraditi nikad, sramno je samo rehabilitovanje okupatora... Mi u tome učestvovati nećemo".\nSekulić navodi i da je na jevrejskom groblju u Zemunu sahranjeno 6.000 Srba sa Kozare, koji su posle nemačke ofanzive tu dovezeni i sahranjeni u masovnoj grobnici. Kad govorimo o revizionizmu i rehabilitaciji, ta kultura sećanja ne odnosi se samo na jevrejsku zajednicu, dodaje on. "Želimo da, zaista, otpočne proces sećanja na sve žrtve Drugog svetskog rata da bi se sačuvali od pošasti neonacizma i šovinizma", rekao je Sekulić.\nRevizionizmom istorije se brišu monstruozni zločini, kao što je ubijanje invalida, zaključili su Sekulić i Dajč.\nIzvor: Vebsajt N1, Jelena Petrović, 05.01.2019.


Potpisan ugovor o izgradnji Centra za matične ćelije u Kragujevcu | Ritam Grada - vesti Kragujevac\n- Ritam Grada - May 21, 2013\nKragujevac će uskoro dobiti Centar za matične ćelije, koji će kao naučna ustanova raditi pri Medicinskom fakultetu. Ugovor su, u okviru obeležavanja Dana univerziteta potpisali Prof. dr Žarko Obradović ministar prosvete, nauke i tehnološkog razvoja, Prof. dr Aleksandar Simonović direktor “Jedinice za upravljanje projektom – Istraživanje i razvoj“, Prof. dr Slobodan Arsenijević rektor Univerziteta u Kragujevcu i Veroljub Stevanović gradonačelnik Kragujevca.\nNa lokaciji koju je besplatno obezbedio grad Kragujevac površine 1,7 ha, a čija je vrednost procenjena na šest miliona evra, i uz kredit Evropske investicione banke od 14 miliona evra, na prostoru između Kliničkog centra i Univerziteta biće izgrađen objekat površine 11 500 kvadratnih metara. Pored toga, obezbeđena su i sredstva u iznosu od blizu četiri miliona evra za kupovinu najsavremenije laboratorijske opreme.\nUniverzitet će dobiti jedan jako važan objekat za istraživanje i razvoj nauke, razvoj obrazovanja i za promociju Kragujevca kao univerzitetskog i naučnog centra – rekao je tom prilikom ministar Žarko Obradović. Sada predstoje tehnički poslovi i raspisivanje tendera odnosno izbor najpovoljnijeg izvođača. Radovi bi trebalo da otpočnu na proleće, a rok za završetak je dve godine. Za Kragujevac, za fakultete unutar Univerziteta, izgradnja ovog objekta će biti prilika da provere svoje naučne postavke, da promovišu projekte, da se bave istraživanjem, da stvore neku inovaciju. Kragujevac dobija fantastičnu priliku da se promoviše kao veliki i značajan univerzitetski centar. Na nivou Evrope od 2014. godine, istakao je Obradović, pripema se lista rangiranja univerziteta u pojedinim oblastima, tako da će izgradnja ovog centra biti dodatni stimulans i impuls da Kragujevac dokaže kvalitete koje već poseduje, jer će se univerziteti ocenjivati prema naučnom potencijalu koji poseduju i prema stvaralačkim proizvodima koje sami stvore. Generacije koje dolaze imaće gde da se bave naučno istraživačkim radom.\nCentri izvrsnosti biće značajni za nas medicinare ali ništa manje značajni za fizičare, hemičare i inženjere. Ovo je jedna univerzalna stvar koja će toliko unaprediti naučno istraživački rad da će Univerzitet u Kragujevcu značajno napredovati a tek za desetak godina videćete šta ovaj dan za nas znači – naglasio je rektor Univerziteta Prof. dr Slobodan Arsenijević.\nPrema rečima gradonačelnika Kragujevca Veroljuba Stevanovića, nema te stvari koju grad ne bi uradio za svoj Univerzitet, jer mi se zaista ponosimo tom viskoškolskom ustanovom. Zajednički radimo na tome da sa univerzitetom i resornim ministarstvom, profesorima koji će ovde raditi obezbedimo i stotinak stanova. U neku ruku ovo je važno za Kragujevac i veliko kao FIAT, ocenio je Stevanović. Grad dobija najmoderniji centar u jugoistočnoj Evropi, nešto po čemu ćemu biti prepoznatljivi. Osim lokacije koju smo dali, obezbedićemo sve što je potrebno i od infrastrukture.\nInače, Centrom će rukovoditi genetičar Miodrag Stojković, a pored njega u toj naučnoj ustanovi kako je planirano radiće još 24 istraživača – najbolji studenti Medicinskog fakulteta.\nmandica May 21, 2013 at 16:47\nSve je to lepo,ali sta bi sa iazgradnjom HITNE POMOCI???


Ministarstvo privrede SBK/KSB izradilo "korona zakon" | Travnicki INFO\nMinistarstvo privrede SBK/KSB izradilo "korona zakon"\nMinistarstvo privrede SBK/KSB izradilo “korona zakon”\nMinistarstvo privrede Srednjobosanskog kantona izradilo je i protekle sedmice uputilo u dalju proceduru zakon o ublažavanju negativnih ekonomskih posljedica, poznat i kao “korona zakon”.\nIz Ministarstva su naveli kako je donošenje ovog zakonskog propisa od velike važnosti za stabilizaciju stanja u privredi SBK/KSB, u vrijeme pandemije korona virusa.\n–Njegove odredbe jasno definišu finansijsku podršku privredi, kroz sufinansiranje neto plata uposlenika u realnom sektoru, te višemjesečno oslobađanje privrednih subjekata od plaćanja parafiskalnih nameta, poput taksi i naknada – saopštili su iz ovog Ministarstva.\nIz Ministarstva su naveli kako se nadaju da će ovaj zakon biti utvrđen na idućoj sjednici kantonalne Vlade, nakon čega će, po hitnom postupku, biti upućen Skupštini SBK/KSB i usvojen po skraćenom postupku.\nTagsdruštvima izradilo korona-zakon Ministarstvo privrede privrednim proceduru uputilo


VOJVODINA UKINULA FINANSIJSKU POMOĆ ZA TREĆE DETE: Umesto pokrajinske, majke će primati nacionalnu novčanu pomoć | Ekspres.net\nVOJVODINA UKINULA FINANSIJSKU POMOĆ ZA TREĆE DETE: Umesto pokrajinske, majke će primati nacionalnu novčanu pomoć\nPokrajinska vlada ukinula je finansijsku pomoć za treće dete majkama u Vojvodini, koja se u iznosu od 12.000 dinara na mesečnom nivou isplaćuje od 2013. godine, prenosi portal 021.\nMajke u Vojvodini, naročito u Novom Sadu, dugo su imale finansijsku pomoć veću u odnosu na druge delove Srbije, a naročito Novosađanke. Naime, Novosađanke su finansijsku pomoć za decu dobijale i od Grada Novog Sada i od Pokrajine. Međutim, kako je Republika donela Zakon o finansijskoj podršci porodici sa decom, koji je na snazi od 1. jula, Pokrajina je odlučila da svoju finansijsku podršku ukine za svu decu koja su rođena nakon 24. decembra 2017. godine, prenosi 021.rs.\nPokrajinska vlada donela je na sednici 18. jula odluku o izmenama odluke o ostvarivanju novčane pomoći porodici u kojoj se rodi treće dete. U izmenama se navodi da će novčanu pomoć dobijati majke koje su rodile treće dete zaključno sa 24. decembrom 2017. godine, pod uslovom da u trenutku rođenja trećeg deteta ima prebivalište najmanje godinu dana u Vojvodini.\nTakođe, majke imaju rok od najkasnije godinu dana da podnesu zahtev za isplatu novčane pomoći, dakle u ovom slučaju najkasnije do 24. decembra 2018. godine.\n"Svi korisnici prava koji podnesu zahtev za ostvarivanje novčane pomoći porodici za treće dete, za decu trećeg reda rođenja rođenu nakon dana 24. decembra 2017. godine, zaključno sa danom 30. jun 2018. godine, nastaviće sa ostvarivanjem svojih prava u skladu sa odredbama zakona kojim se uređuje finansijska podrška porodici sa decom", navodi se u izmenjenoj odluci Pokrajine.\nOvo znači da će Pokrajina faktički retroaktivno primenjivati Zakon o finansijskoj pomoći porodici sa decom, koji je formalno stupio na snagu 1. jula i čije odredbe se primenjuju od tog dana, za decu rođenu 1. jula.\nPrimena Zakona o finansijskoj podršci porodici sa decom jasno je naznačena od 1. jula u članu 23.\nRoditeljski dodatak za treće dete rođeno 1. jula 2018. godine i kasnije utvrđuje se u visini od 1.440.000 dinara i isplaćuje se u 120 jednakih mesečnih rata po 12.000 dinara.\nU suštini, majke koje rode treće dete primaće novčanu pomoć u istom iznosu kao i do sada, samo na nacionalnom nivou i u periodu od 10 godina (120 mesečnih rata) umesto u periodu od dve godine (24 mesečne rate), kako je isplaćivala Pokrajina. Jedina razlika je u činjenici da majke u Vojvodini neće biti "u prednosti" po ovoj specifičnoj pomoći u odnosu na ostatak Srbije.\nInače, u Zakonu o finansijskoj podršci porodici za decom (član 11) navodi se da "AP Vojvodina, opština, odnosno grad mogu da, ako su obezbedili sredstva, utvrde i druga prava, veći obim prava od prava utvrđenih ovim zakonom i povoljnije uslove za njihovo ostvarivanje".\nTakođe, pre nego što je izmenila odluku i ukinula pomoć za treće dete, Pokrajinska vlada je na sednici 24. januara ove godine utvrdila da će iznos pomoći za treće dete za 2018. godinu biti, kao i do sada, 12.000 dinara, da će biti isplaćena redovno i bez kašnjenja.\nNovi Zakon o finansijskoj podršci porodici sa decom veoma je upitan zbog odredaba koje ne idu u korist roditeljima. Na primer, zakon predviđa da se isplata dodatka prekida ako dođe do razvoda braka ili prekida vanbračne zajednice, dok Ministarstvo rada ne donese odluku. Takođe, kako su nedavno poručili u Centru za mame, zakon diskriminiše žene koje zarađuju više od tri prosečne plate - ukoliko žena ili njen partner mesečno zarađuju više od 1.260 evra, ovaj iznos neće imati tokom porodiljskog odsustva zato što je predviđeno da je najveća naknada koju je moguće primiti u tom periodu tri prosečne plate (oko 1.250 evra, manje-više).\nvojvodina finansijska pomoć treće dete


f RAC SU – Potpisana Deklaracija o saradnji u Beču - Arhus Centar Subotica\nRAC SU – Potpisana Deklaracija o saradnji u Beču\nSaradnja, umrežavanje i partnerstvo u oblasti zaštite životne sredine bili su u fokusu godišnjeg skupa Arhus centara, koji je u Beču 3. i 4. juna, organizovala Kancelarija OEBS-a za ekonomske i ekološke aktivnosti. Menadžeri Arhus centara (iz Albanije, Jermenije, Azerbejdžana, Belorusije, Bosne i Hercegovine, Gruzije, Kazahstana, Kirgistana, Moldavije, Crne Gore, Srbije, Tadžikistana, Turkmenistana i Ukrajine), su zajedno sa predstavnicima međunarodnih i regionalnih organizacija, kao i sa koordinatorima u resornim ministarstvima i savetnicima u OEBS-u, razgovarali o njihovom doprinosu u procesu demokratizacije u oblasti životne sredine, transparentnosti i odgovornosti.\nMeđu onima koji su pozdravili skup, bio je i Jovica Čekić, ministar savetnik Stalne misije Srbije pri OEBS-u koji je rekao da će u potpunosti podržati sprovođenje Arhuske konvencije i rad Arhus centara u budućnosti, što je pohvalila, Ljubinka Kaluđerović. Ona je izvestila o aktivnostima Stalne konferencije gradova i opština u implementaciji ove konvencije u našoj zemlji, dok je Srđan Matović, iz Kragujevca predstavio rad Mreže Arhus centara Srbije. Osim njega, među članovima naše delegacije su bili Darija Šajin iz novosadskog, Sonja Popović iz niškog i Snježana Mitrović, iz subotičkog Arhus centra koji su potpisali Deklaraciju o saradnji između Albanije, Bosne i Hercegovine, Crne Gore i Srbije. U zajedničkoj deklaraciji se navodi posvećenost jačanju partnerstva i saradnje među 13 Arhus centara u jugoistočnoj Evropi u cilju jačanja promocije i primene Arhuske konvencije, zatim da se olakša dijalog organizacija civilnog društva preko granica, te efikasnije rešavanje zajedničkih problema zaštite životne sredine.\nInače, uz podršku OEBS-a do sada je u 14 zemalja formirano 59 Arhus centara koji u sklopu svog rada promovišu sprovođenje konvencije o pristupu informacijama, učešću javnosti u donošenju odluka i pristupu pravosuđu u pitanjima životne sredine. Arhus centri pružaju platformu za saradnju i partnerstvo u rešavanju ekoloških i bezbednosnih pitanja, istaknuto je na ovom skupu.


Specijalistička orl ordinacija - Audivox - Beograd\nAudivox orl ordinacija\nZeleni venac 6/I , 11000 Beograd, Srbija, Beograd\n+381 11 2628-184 +381 11 2621-071\nU septembru 2016 godine se navršilo 10 godina od početka rada Specijalističke ORL ordinacije .Zaista respektabilan period za jednu ordinaciju što je pokazatelj našeg iskustva i ozbiljnosti u radu. U proteklom periodu prošlo je mnogo pacijenata sa narazličitijim zdravstvenim tegobama.\nOno na šta smo posebno ponosni je da smo svojom stručnošću, nesebičnim zalaganjem i odnosom prema pacijentima uspeli da steknemo njihovo poverenje. Uvek smo se trudili da svakom pacijentu posvetimo posebnu pažnju i potrudimo se da bude u potpunosti zadovoljan našom uslugom. Rezultat toga je da nam se najveći broj pacijenata ponovo vraća ili širi pozitivnu priču o ordinaciji svojim prijateljima i porodici, tako da smo postali jedna velika porodica.\n- Pregledi i konsultacije iz ORL regije (uva, grla i nosa)\n- spitivanje sluha (audiometrija)\n- Ispitivanje ravnoteže\n- Pregled i audiometrija sa lokalizacijom tinitusa


sre, 8. decembar 2021 - sub, 11. decembar 2021\nNajstariji festival avangardnog filma u Srbiji i regionu Alternative film/video održava se od 8. do 11. decembra 2021. u Domu kulture “Studentski grad” (DKSG) na Novom Beogradu. Tema ovogodišnjeg izdanja su Nesvrstani, a biće prikazano preko 40 eksperimentalnih, alternativnih, ličnih, avangardnih i političkih filmova iz celog sveta, uključujući filmove iz nesvrstanih zemalja poput Ekvadora, Čilea, Konga, Indije, Tajlanda... O najboljim filmovima odlučivaće međunarodni žiri u sastavu Rim Šileh (Palestina/Belgija), Tomislav Šoban (Hrvatska) i Senka Domanović (Srbija).\nDa podsetimo, ALTERNATIVE FILM/VIDEO je međunarodni festival osnovan 1982. Kao mesto susreta umetnika, teoretičara, kritičara i publike, cilj Festivala je da zabeleži i teorijski definiše pokrete, promoviše konstruktivne vrednosti i podrži nove kreativne mogućnosti u vizuelnim medijima. Ideja „Alternative” se odnosi na stvaralaštvo koje ne spada u lake kategorizacije i koje deluje suprotno dominantnim komercijalnim i estetskim trendovima. Festival pruža uvid u trenutno stanje novih filmskih i video tendencija u regionu i svetu. Osnivač i organizator festivala je Akademski kino klub u okviru Doma kulture Studentski grad u Beogradu.


Budućnost pred vratima - Veselin Jevrosimović\nPostoji jedna vrsta zakonitosti prema kojoj je potrebno oko petnaest godina da neka tehnologija uđe u masovnu upotrebu. U prvih deset godina odvijaju se razvoj inovativnih ideja, dodatna usavršavanja i prilagođavanje za korišćenje od strane „običnih“ korisnika, u narednih pet koristi je relativno mali broj entuzijasta, da bi na kraju ušla u svakodnevnu upotrebu. Naravno, mnogo toga nikada ne napusti istraživačke centre – bilo da u međuvremenu izgubi na relevantnosti ili se ispostavi da nije prilagodljivo za šire tržite, ali sve na čemu naučnici i stručnjaci rade na ovaj ili onaj način bude iskorišćeno za unapređenje života ljudi.\nUkratko, pažljivim praćenjem istraživanja moguće je predvideti budućnost. Na primer, već nekoliko godina unazad aktivno se radi na mogućnostima iskorišćenja snage misli. Premda je činjenica da moždana aktivnost proizvodi električne talase poznata već bezmalo ceo vek, njene naprednije i konkretnije aplikacije dolaze do izražaja tek u novom milenijumu. Poslednja vest stiže nam sa Tehnološkog Univerziteta u Minhenu gde su uspešno demonstrirali kako piloti mogu da upravljaju avionom isključivo snagom misli. Uz pomoć naročite navlake za glavu sposobne da očitava električne signale iz mozga i posebnog algoritma koji te signale pretvara u računarske komande, čak i početnici su bili sposobni da upravljaju letelicom. Za sada samo u simulatoru, naravno.\nOblast koja se bavi vezom ljudskog mozga i računara (eng. Brain-Computer Interface, BCI) sve se brže razvija, a ako je verovati pravilu koje sam pomenuo na početku, neće proći mnogo vremena do momenta kada ćemo njenu primenu videti svuda oko nas.\nTagovi: BCI, Brain-Computer Interface, MIT


Danas pojačana kontrola saobraćaja!! – inmedia.ba\n6 Juna, 2012 05:35\nPripadnici sanske policije sutra će sprovesti još jednu pojačanu kontrolu učesnika u saobraćaju. Kako su nas informisali iz Policijske stanice Sanski Most, akcija će se sprovesti na osnovu mjesečnog plana u vremenskom terminu od 9 do 12 sati. Akcenat će se ovaj put dati na kontrolu tehničke ispravnosti motornih vozila i upravljanje neregistrovanim motornim vozilom, zatim kontrolu nepropisnog zaustavljanja i parkiranja, kao i druge prekršaje.\nU akciji će učestovati dvije motorizovane patrole i policajci pozornici koji će pojačanu kontrolu saobraćaja sprovoditi na dionici magistralnog puta M – 15 Novo Naselje – Šejkovača, zatim na dionici regionalnog puta R – 405 Pobriježje – Husimovci i na području užeg dijela grada.\nIz Policijske stanice Sanski Most naglašavaju da će se osim sutrašnje, akcije pojačane kontrole saobraćaja sprovoditi i u narednim danima, a obzirom na pojačanu frekvenciju saobraćaja . Ujedno je upućeno i upozorenje vozačima da se pridržavaju saobraćajnih propisa, posebno kod parkiranja u užem centru grada, kako policajci na terenu ne bi bili prisiljeni provoditi kaznene mjere.\nSU “Čaplje” po četvrti put organizuje večernji malonogometni turnir


JP ”Skijališta Srbije” u sklopu svojih redovnih aktivnosti u 2018. godini pristupa realizaciji poboljšanja, proširenja i povećanja kapaciteta na skijalištima u Srbiji a u funkciji što većeg omasovljavanja skijaškog turizma i stavljanja skijaških centara Srbije na mapu ski centara Evrope.\nSki centar Kopaonik, kao i sam turistički centar, poslednjih godina širi svoje kapacitete, pa je samim tim i broj posetilaca značajno povećan. Ski centar Kopaonik poseduje instalacije visinskog transporta koje svojim kapacitetom premašuju kapacitete ski staza. Kako bi se povećao konfor korisnika, rasteretile postojeće staze, a samim tim poboljšala funkcionalnost i bezbednost u skijalištu, planirana je izgradnja nove ski staze na lokaciji Krčmar.\nU to ime, respisana je javna nabavka, koja obuhvata izvođenje radova na izgradnji ski staze Krčmar, u ski centru Kopaonik, po principu ”ključ u ruke”. JP Skijališta Srbije su potpisala Ugovor o izradi tehničke dokumentacije za predmetnu ski stazu i pribavila Idejni projekat sa preliminarnim predmerom radova, koji će biti dostupan na uvid potencijalnim ponuđačima.\nPredmet ove nabavke su radovi na izgradnji ski staze, dužina trase ski staze iznosi oko 1500,00 metara, širina duž cele deonice je oko 40 metara. Nagib staze prati pad terena koliko je moguće i iznosi od 10,85 do 37,35%.\nRok za izvođenje radova iznosi 50 dana od datuma sticanja uslova za početak izgradnje.


Radio karantin Archives - Pančevo.city\nHome / Radio karantin\n22\tČLANAKA\tU OVOJ KATEGORIJI\nRadio Karantin Epizoda 12\nDodaj u omiljene\t3 secs\nBrajan je puno radio sa Rolling Stones-ima, a ova fotografija označava početak njegovog rada za njih, kaže Rašić u najnovijoj epizodi podkasta Radio Karantin.„Bio je 18. februar 2006. godine, moj prvi ikada plaćen posao za\nRadio Karantin Epizoda 10\nAida Hozić: U Americi se rasa i klasa poklapaju\nSjedinjene Američke Države već nedeljama potresaju protesti protiv policijske brutalnosti nad crncima. Najnoviji talas izbio je nakon što je policija u Mineapolisu prilikom hapšenja ubila nenaoružanog crnca Džordža Flojda. Masovni protesti već danima potresaju Ameriku.\nRadio Karantin Epizoda 9\nNeven Anđelić: Pobune su neminovne jer kapitalizam koji živimo krši sva naša prava\nOd izbijanja pandemije često se poteže argument da, kada je svet u globalnoj zdravstvenoj krizi i na rubu najveće ekonomske krize ikada, tema ljudskih prava ne bi trebalo da bude prioritet. Vlasti širom sveta uvele\nRadio Karantin Epizoda 8\nGovoreći za Radio Karantin podkast o prvim danima vanrednog stanja i policijskog časa u Srbiji Luka i Zoran kažu da im je u početku bilo teško i prava panika jer nisu imali ideju šta će\nZoran Predin: Partizanstvo ne dam!\nZoran Predin kaže za Radio Karantin podkast da je pandemija u Sloveniji završena i da očekuje da se uskoro vrati u koncertne dvorane, ali i da su se mnoge stvari promenile. On je učestvovao na\nRadio Karantin Epizoda 7


VOŠINI KLINCI: PET POBEDA CRVENO-BELIH! – ФК Војводина\nHome/Omladinski tim, Вести/VOŠINI KLINCI: PET POBEDA CRVENO-BELIH!\nVOŠINI KLINCI: PET POBEDA CRVENO-BELIH!\nSvih pet mlađih selekcija Vojvodine ostvarile su pobede u svojim ligama proteklog vikenda.\nProteklog vikenda, odigrani su mečevi u ligama mlađih kategorija na teritoriji Srbije, a selekcije Vojvodine ostvarile su sjajne rezultate, pošto su svih pet ekipa ostvarile pobede nad svojim vršnjacima.\nOmladinska liga Srbije: Vojvodina – Mačva (Šabac) 5:0\nOmladinci Vojvodine pobedili su ekipu Mačve rezultatom 5:0, u 25. kolu Omladinske lige Srbije. Strelci za crveno-bele bili su Krstevski, Miletić, Zličić i Macanović (2). S obzirom na to da je dosadašnji lider Partizan igrao nerešeno 2:2 protiv Rada, omladinci Voše preuzeli su prvo mesto na tabeli, sa dva boda više od najbližih pratilaca Partizana i Crvene zvezde. U narednom kolu, ekipa Vojvodine gostovaće Novom Pazaru.\nOmladinska liga Vojvodine: Vojvodina – Proleter (Zrenjanin) 8:0\nU šestom kolu plej ofa Omladinske lige Vojvodine, mlađi omladinci Vojvodine danas su pobedili ekipu Proletera iz Zrenjanina sa impozantnih 8:0. Najbolji igrač utakmice bio je Nikša Vujičić, koji je postigao četiri gola, a pored njega, u strelce su se upisali još Đuranović (2), Mijailović i Lončar.\nČSK Pivara (Čelčarevo)\nDinamo 1945 (Pančevo)\nProleter 2006 (Zrenjanin) (-1)\nKadetska liga Srbije: Vojvodina – Spartak (Subotica) 2:0\nKadeti Vojvodine pobedili su ekipu Spartaka rezultatom 2:0, u 24. kolu Kadetske lige Srbije. Golove za Vošu postigli su Vidaković i Kostić. U narednom kolu, tim crveno-belih gostovaće ekipi Novog Pazara.\nKadetska liga Vojvodine: Hajduk junior (Kula) – Vojvodina 0:3\nU šestom kolu plej ofa Kadetske lige Vojvodine, mlađi kadeti Vojvodine pobedili su ekipu Hajduk juniora iz Kule rezultatom 0:3. Na taj način, posle poraza Vršca od Indeksa, Vošini mlađi kadeti su preuzeli prvo mesto na tabeli. U narednom kolu, oni će na svom terenu dočekati ekipu Radničkog iz Zrenjanina.\nIndeks (Novi Sad)\nHajduk junior (Kula)\nPionirska liga Vojvodine: Radnički (Sombor) – Vojvodina 1:2\nPioniri Vojvodine pobedili su ekipu Radničkog iz Sombora rezultatom 1:2, u šestom kolu plej ofa Pionirske lige Vojvodine. Oni za sada imaju maksimalan učinak i sa pet pobeda u pet utakmica, uprkos tome što imaju meč manje u odnosu na ostale, suvereno drže prvo mesto na tabeli. U narednom kolu, pioniri Vojvodine dočekaće ekipu Kikinde 1909.\nPetar Puača (Novi Sad)\nduka-master2016-05-09T13:47:20+02:009. маја 2016.|


Tag / Spaljivanje / Vesti online\nSpalili devojku tokom egzorcizma: "Zli duhovi je podigli iznad vatre, pa je spustilu u nju"\nMlada devojka iz izolovanog dela Nikaragve preminula je nakon što su je vezali i navodno bacili na vatru tokom rituala egzorcizma, piše BBC.\nPevačica sa "vešticama" proteruje Trampa obredima\nPripadnici raznih paganskih i veštičjih udruženja žele da se reše američkog predsednika Donalda Trampa. Akciji "veštica" priključila se i pevačica Lana del Rej koja je na Tviteru napisala...\nVIDEO: Zapalio se u znak protesta protiv Trampa\nJedan muškarac je prevezen u bolnicu jer je pokušao da se zapali ispred hotela novog predsednika SAD Donalda Trampa u Vašingtonu u znak protesta protiv Trampa.\nSukob u zatvoru - 7 obezglavljenih, 6 spaljenih\nNajmanje 25 zatvorenika poginulo je u sukobima rivalskih frakcija u zatvoru na severu Brazila, preneli su tamošnji mediji pozivajući se na izvore zvaničnika.\nSpas: Major odustao od samoubistva!\nJezivo: Džihadisti spalili 19 kurdskih žena na trgu\nTeroristi Islamske države javno su pogubili 19 kurdskih žena. One su spaljene u gvozdenim kavezima na jednom od gradskih trgova u Mosulu jer nisu pristale da budu seksualne robinje, javila je...\nD. N. P. - E. V. 0 komentara\nHteo da spali ćerke jer su konobarice!\nNezadovoljan što mu ćerke Marijana (21) i Andrijana (22) rade kao konobarice u Novom Pazaru i "brukaju ga svojim ponašanjem", Vlastimir S. (58), poljoprivrednik iz zaseoka Dedilovo, u noći...\n14:00 >> 14:09\nSAD: Rusi pale leševe svojih vojnika u mobilnim krematorijumima\nRusija toliko želi da sakrije učešće svoje vojske u Ukrajini da je kupila mobilne krematorijume kako bi uništila tela svojih poginulih vojnika, piše Blumberg.


RTS :: Stav NBS o bitkoinu: Trgovina na sopstvenu odgovornost\nEkonomija Stav NBS o bitkoinu: Trgovina na sopstvenu odgovornost\nsreda, 13. jan 2021, 17:00 -> 17:09\nIz Narodne banke Srbije za Tanjug podsećaju da su i ranije više puta ukazivali da bitkoin i druge virtuelne valute nisu zakonsko sredstvo plaćanja i da centralna banka ne garantuju za njihovu vrednost.\nKako objašnjavaju u NBS, zakonom se uređuje poslovanje ljudi koji obavljaju poslove s digitalnom imovinom, ali cilj njegovog donošenja nije promovisanje ulaganja u virtuelne valute, već isključivo uređenje oblasti koja je znatno šira od ovih valuta i do sada nije bila pravno uređena.\nVrednost bitkoina i drugih virtuelnih valuta veoma promenljiva\nNapominju da je vrednost bitkoina i drugih virtuelnih valuta veoma promenljiva, te da bez obzira na trenutni veliki porast vrednosti bitkoina, kretanje njegove vrednosti nije moguće predvideti. Dodaju da u skladu s tim, tako velike oscilacije mogu jednom da prouzrokuju i velike finansijske gubitke građanima.\nU odgovoru Tanjugu iz Narodne banke Srbije se navodi da virtuelne valute nemaju status valute, niti zakonskog sredstva plaćanja, što je u Srbiji dinar.\nU dinarima se izražavaju sve finansijske obaveze, a Zakonom o digitalnoj imovini je zabranjeno plaćanje virtuelnim valutama i drugom digitalnom imovinom direktnim prenosom te imovine sa potrošača na trgovca.\nVrsta digitalne imovine\nPojašnjava se takođe, da bi potrošač mogao da plaća u virtuelnim valutama, neophodno je da trgovac angažuje specijalizovanog pružaoca usluga koji se bavi prihvatom virtuelnih valuta, koji ima dozvolu Narodne banke i koji trgovcu prenosi isključivo dinare, a ne virtuelne valute.\n"Kada govorimo o bitkoinu i drugim virtuelnim valutama govorimo o vrsti digitalne imovine, a ne o valutama ili zakonskim sredstvima plaćanja", preciziraju u NBS.\nNavode takođe da trenutno u Srbiji bitkoin ni na koji način ne utiče na monetarnu i finansijsku stabilnost ili bankarski sektor.\nU vezi sa tim, ističu da su određeni mehanizmi zaštite finansijskog sektora predviđeni i novim Zakonom o digitalnoj imovini.\nNjime je predviđeno da finansijske institucije pod nadzorom NBS ne mogu imati digitalnu imovinu niti pružati usluge povezane s njom a što je veoma važno ne mogu prihvatati digitalnu imovinu kao sredstvo obezbeđenja.\nUlaganje u bitkoin više predstavlja vrstu investicije nego štednje\nNarodna banka Srbije, navodi se u odgovoru Tanjugu, nastavlja da prati sva dešavanja u vezi virtuelnih valuta i spremna je da preduzme adekvatne mere ako bude potrebno.\nObjašnjavaju da ulaganje u bitkoin više predstavlja vrstu investicije nego štednje i da građani treba da budu svesni da svaka investicija može dovesti do dobitaka, ali i gubitaka.\nIz Narodne banke takođe ukazuje da nadležni organi javne vlasti ne garantuju za vrednost digitalne imovine i ne snose odgovornost za eventualnu štetu koju bi oni koji ih imaju doživeli.\nZato je, kako navode, za one koji žele da svoju ušteđevinu oroče i to skoro bez rizika, klasičan vid štednje u bankama bolja opcija.\nPrilikom odlučivanja gde da ulože novac, građani treba da znaju da su štedni ulozi do 50.000 evra osigurani, dok ulaganje u bitkoin nije uopšte osigurano, te stoga nosi veći rizik, kažu u Narodnoj banci Srbije.\nHolandski KLM od maja leti iz Beograda


Novi dogovor OPEK plus: Amerika očekuje da drugi izvlače kestenje iz vatre - 11.04.2020, Sputnik Srbija\nDogovor zemalja članica OPEK + da smanje proizvodnju nafte je pokušaj odbrane njihovih budžeta. Iako zamišljen kao dugoročan, dogovor bi uskoro mogao biti menjan, jer... 11.04.2020, Sputnik Srbija\nvirus korona se širi planetom, analize i mišljenja, ekonomija, vesti, opek, rusija\n18:05 11.04.2020 (Osveženo: 00:56 26.08.2021)\nČlanice OPEK + (OPEK plus Rusija i ostali nezavisni proizvođači nafte) dogovorili su se da smanje proizvodnju nafte ne bi li sačuvali takvu cenu da naftne kompanije iz tih zemalja sačuvaju budžete, kaže za Sputnjik stručnjak za energetiku Jelica Putniković, glavna urednica „Balkan magazina“.\nPrivreda stala – prazni budžeti\nPutnikovićeva dodaje da su u mnogim zemljama privrede stale zbog pandemije virusa korona, a ako privreda stoji onda nema punjenja budžeta i zato je prihod od nafte jedan veliki argument da se cena „crnog zlata“ sačuva na iznosima koji su bar približni onima od prošle godine.\nZa razliku od početka ove godine kad je nafta koštala oko 60 dolara po barelu, cena je sada pala na tridesetak dolara, a reč je o referentnim cenama koje se iskazuju na berzi i koje „nisu uvek adekvatne prodajnim cenama“ jer je cena američke nafta pala na 20 dolara po barelu, a ruske na desetak dolara po barelu, objašnjava Putnikovićeva.\n„Gospodari sveta“ Amerikanaca trpe najveću štetu\n„To su već cene koje su na granici toga da naftne kompanije moraju da razmišljaju hoće li smanjiti ulaganja i kako će gazdovati sa svojim proizvodom. Ključno za ovaj dogovor koji je postignut preko video-konferencije i kome su prisustvovale i neke zemlje koje nisu bile ranije u dogovorima OPEK-a i OPEK + je to što nisu učestvovali Amerikanci“, ocenjuje ona.\nSAD su opet pustile druge i one manipulišu i pokušavaju da za njih neko izvlači kestenje iz vatre, jer Amerikanci zapravo imaju najveću štetu od toga što je nafta tako jeftina i njihovi mali proizvođači nafte iz škriljaca već su obustavili ili obustavljaju proizvodnju, dodaje naša Sagovornica.\n© AP Photo / Doug MillsProcenjuje se da će mnoge male američke naftne kompanije bankrotirati bez obzira što je Tramp pokušao da ih spase.\nProcenjuje se da će mnoge male američke naftne kompanije bankrotirati bez obzira što je Tramp pokušao da ih spase.\nOna procenjuje da će mnoge male američke naftne kompanije bankrotirati jer su i u prethodnim godinama imale problema sa likvidnošću, a sada je cena nafte ispod njihove proizvođačke cene i oni jednostavno ne mogu da opstanu, bez obzira što je Tramp pokušao da ih spase.\nVeliki naftni igrači u Americi igraju na tu kartu, i možda bi oni i pristali da idu na neke dogovore sa članicama OPEK-a, ali SAD su uredile svoju ekonomiju tako da se ponašaju „kao gospodari sveta – da drugima naređuju a da oni ne snose sankcije“, ocenjuje sagovornica Sputnjika.\nHoće li „dugoročni dogovor“ uskoro biti promenjen?\n„Međutim, ono što je sada evidentno, to je da padaju i potražnja i proizvodnja i da je pitanje da li će i ovo što je OPEK + dogovorio biti dovoljno, jer su procene da će čak tri i po puta će biti manja potražnja za sirovom naftom u svetu, nego što je dogovoreno smanjenje“, kaže Putnikovićeva.\nSada je pitanje kako će ubuduće igrati naftni igrači na svetskom tržištu jer je očigledno da spekulanti koji zarađuju kad nafta naglo pojeftini i poskupi, posle svakog dogovora ili razgovora između Trampa i Putina ili Saudijskog princa, oni uvek spekulišu sa tim pa se pojavila vest na agencijama da je nafta poskupila za jedan ili dva dolara, pa je maltene prešla cifru od 33 dolara, dodaje ona.\n„To su sve neke buduće kupovine i, ne lažne vesti, već servirane vesti o tome da se tržište oporavilo zato što se Tramp čuo sa nekim od naftnih lidera“, smatra Jelica Putniković.\nZapravo, situacija na tržištu je veoma nestabilna, naglašava ona i dodaje da je pitanje da li će se posle najnovijeg, dugoročnog dogovora OPEK + naftni igrači koji žele da spasu svoju naftnu privredu ponovo dogovarati.\nKljučna pitanja su koliko će velike ekonomije uspeti da se oporave, koliko će se oporaviti avio i drumski saobraćaj i koliko će brzo fabrike početi da rade, jer bez obzira na cenu nafte, neće imati ko da je troši, smatra Putnikovićeva.\nHoće li Srbija krenuti putem Federacije BiH\nKad je reč o situaciji u Srbiji, sad je bitno da nafte ima dovoljno i da nije ugroženo poslovanje nijedne naftne kompanije koja radi u našoj zemlji, ističe naša sagovornica.\nŠto se tiče maloprodajnih cena, evidentno je da naša kao i sve druge države, puni budžet iz poreza i akciza na naftne derivate i nijedna država ih se se do sada nije odrekla, kaže Putnikovićeva i napominje da je zbog karantina, smanjena potrošnja naftnih derivata.\n„Kod nas, konkretno, za sada nema najava da će biti nekih problema ubuduće i ne bi ni trebalo da ih bude jer Srbija ima i domaću proizvodnju nafte i Gaspromnjeft, čiji je NIS deo, a u izjavama njegovih zvaničnika, najavuje se da oni mogu da izdrže poslovanje i dugoročno sa cenom nafte koja je oko 20 dolara po barelu“, kaže naša sagovornica.\nŠto se tiče vozača, pošto sad imamo vanredno stanje i zabranu kretanja, troše se manje količine goriva tako da im je povoljnije da sada napune rezervoare, dodaje ona.\n„Hoće li cena ići još na niže, to će zapravo zavisti od toga po kojoj ceni se u narednim danima bude prodavala nafta i, naravno, da li će naša država reagovati kao Federacija BiH gde je država odredila maksimalnu maržu na naftne derivate“, zaključila je Jelica Putniković.


Lažna nagradna igra uime kompanije Telemach – Jabuka.tv\nLažna nagradna igra uime kompanije Telemach\nNa društvenim mrežama proteklih dana pojavila se lažna nagradna igra koja zloupotrebljava ime kompanije Telemach.\nS tim u vezi Telemach je obavjestio korisnike, kao i sve građane BiH, da trenutno ne organizira nagradnu igru u okviru koje se poklanjaju vrijedne nagrade Samsung Galaxy S10, Apple Iphone XS ili Samsung Galaxy S9, kao što se navodi u lažnim nagradnim igrama.\nLažne internetske obavijesti u kojima se pošiljatelj predstavlja kao organizator nagradne igre uime kompanije Telemach traži prethodno osobne podatke neophodne za dobivanje nagrada. Pozivamo korisnike Telemach usluga kao i građane BiH na oprez, jer ovakve poruke mogu sadržati poveznice za zlonamjerne poveznice ili datoteke, navodi se u saopćenju kompanije Telemach.\nZa primanje ovakvih lažnih obavijesti o kompaniji Telemach potrebno je prijaviti službi za odnose s korisnicima na [email protected], dok će kompanija Telemach o naprijed navedenom u što kraćem roku izvjestiti nadležne organe s ciljem pronalaska i sankcioniranja odgovornih.\nlažna nagradna igra Telemach\nDemantij Telemacha: Nova BiH potpuno neovisno vodi svoju poslovnu politiku\nHoće li od siječnja 2020. građanima BiH biti uveden dodatni porez od 10 posto?


Sutra nova statusna konferencija za šefove terorističke OVK - Sputnjik Srbija\nSutra nova statusna konferencija za šefove terorističke OVK\n22:52 23.03.2021 Preuzmite kraći link\nČetvrta statusna konferencija u procesu protiv nekadašnjeg glavnog komandanta terorističke organizacije OVK i predsednika tzv. Kosova Hašima Tačija i još trojice šefova te paravojske, optuženih za niz ratnih zločina na KiM, biće održi sutra u Specijalizovanim većima Kosova sa sedištem u Hagu.\nKonferencija, kojoj optuženi ne moraju da prisustvuju, biće održana pred sudijom za prethodni postupak.\nNa konferencijama se govori o toku obelodanjivanja dokaza, statusu istraga koje sprovode i drugim pitanjima.\nDo sada su mahom govorili samo advokati optuženih o pomenutim procesnim pitanjima, žaleći se na postupanje tužilaštva i teškoće sa kojima se sreću u pripremi odbrane zbog pandemieje kovida-19.\nU ovom procesu optuženi su pored Tačija i Kadri Veselji, Jakup Krasnići i Redžep Seljimi i od novembra 2020. godine se nalaze u pritvoru u Hagu.\nSva četvorica nekadašnjih šefova OVK su optuženi za niz ratnih zločina i zločina protiv čovečnosti i terete se za zločine širom 40 mesta za u kojima su ljudi neosnovano lišavani slobode, mučeni i ubijani, za koje im preti kazna doživotnog zatvora.\nU optužnici se navodi da su krivična dela koja im se stavljaju na teret izvršena u periodu najkasnije od marta 1998. do septembra 1999. na više mesta na Kosovu, kao i u Kukešu i Cahanu, u severnoj Albaniji, prenosi Tanjug.\nPrema navodima optužnice, ta dela su izvršili njima podređeni pripadnici OVK, po njihovim nalozima, i to protiv stotina civila, Srba, Albanaca, Roma, katolika...i lica koja nisu bili aktivni učesnici u neprijateljstvima.\nU optužnici se navodi da Tači, Veselji, Seljimi i Krasnići snose individualnu krivičnu odgovornost, prema razlicitim oblicima krivične odgovornosti, za krivična dela izvrčena u kontekstu nemeđunarodnog oružanog sukoba na Kosovu, koja su bila deo raširenog i sistematskog napada na osobe za koje se sumnjalo da su bili protiv OVK.


Jeremić učestvovao na Okruglom stolu Bergendorf - CIRSD\nHome > Vesti > Jeremić učestvovao na Okruglom stolu Bergendorf\nJeremić učestvovao na Okruglom stolu Bergendorf\nPredsednik Centra za međunarodnu saradnju i održivi razvoj (CIRSD) Vuk Jeremić učestvovao je u Berlinu na "Okruglom Stolu Bergendorf", konferenciji koju tradicionalno organizuje nemačka fondacija Korber.\nGlavna tema ovogodišnje konferencije bila je "Evropa na raskršću: izazovi izbegličke krize", a Jeremić je bio uvodni govornik na finalnom panelu, posvećenom budućnosti Evrope, pod nazivom "Vizija 2025".\nU svim obraćanju, Jeremić je naglasio da u situaciji kada se Bliski istok i severna Afrika nalaze u previranju, i pod sve većim uticajem radikalnih grupa, Evropska unija nema luksuz da se bavi isključivo internim problemima i da ostane zatvorena u sebe. On je upozorio da je takav pristup povećava bezbednosni rizik po naš kontinent i dovodi do dalje marginalizacije Evrope u globalnim razmerama.\nPredsednik CIRSD-a založio se za zajedničku evropsku spoljnu i odbrambenu politiku, kao i snažniji angažman u ključnim globalnim inicijativama, kao što je Novi put svile.\n"Ukoliko EU ostane na margini napora da se okončaju sukobi i uspostavi politički proces u Siriji, pritisak izbeglica i radikalnih grupa na nju će nastaviti da raste. Kljucne diplomatske inicijative vezane za Bliski istok i severnu Afriku treba da dolaze iz Evrope", zaključio je Jeremić.\nBergendorf je i ove godine okupio eminentne nemačke i evropske ličnosti, među kojima su bili predsednik Spoljnopolitičkog komiteta Evropskog parlamenta Elmar Brok, bivši nemački ministar spoljnih poslova Joška Fišer, profesor na Oksford univerzitetu Timoti Garton Eš, kolumnista Vašington Posta i direktor Foruma za tranziciju iz Londona En Aplbaum, kao i mnogi drugi. Na događaju su takođe učestvovali visoki funkcioneri Evropske službe za spoljne poslove, kao i britanskog, francuskog i nemačkog Ministarstva spoljnih poslova.\nU delegaciji CIRSD-a se tokom posete Berlinu nalazio i programski direktor Nikola Jovanović.


Savet za borbu protiv koprupcije :: Potpredsednik Milićević govornik na okruglom stolu i zaštiti medijskog integriteta\nPotpredsednik Milićević govornik na okruglom stolu i zaštiti medijskog integriteta\nPotpredsednik Saveta za borbu protiv korupcije prof. dr Miroslav Milićević učestvovao je na regionalnom okruglom stolu „Kako sačuvati integritet novinarstva i medija? – Lekcije iz pozitivnih praksi u zaštiti medijskog integriteta u zemljama jugoistočne Evrope“ koji je održan u 14. aprila 2016. godine u Sarajevu.\nMedijska opservatorija jugoistočne Evrope je kao organizator okruglog stola okupila predstavnike primera dobre prakse koji su kao takvi identifikovani u istraživanju medijskog integriteta u 2014. godini, kao i aktere koji se suočavaju sa preprekama u svojim naporima da zaštite medijski integritet.\nProfesor Milićević je predstavio rad Saveta i napore u doprinosu jačanja medijskog integriteta kroz izveštaje Saveta. Objašnjena je metodologija rada Saveta i predstavljeni su zaključci i preporuke koje je Savet kroz svoje izveštaje dostavljao Vladi Republike Srbije.\nRadionice na kojima je profesor Milićević učestovao su “Dobre prakse u zaštiti medijskog integriteta: Šta ih čini mogućim?”, “Medijska politika i antikorupcioni okvir: Kako razviti propise i mere zaštite medijskog integriteta?”, “U potrazi za dobrim praksama u medijskom biznisu i industriji oglašavanja – Gde početi?”, i “Kvalitetno novinarstvo je još uvek živo u region jugoistočne Evrope – šta ga čini mogućim?”.


Mariupolj posle napada pobunjenika, 25. januar, 2015.\nPredsednik Obama i evropski lideri prete novim sankcijama Rusiji pošto su proruski pobunjenici izvršili smrtonosni raketni napad na ukrajinsku luku Mariupolj.\nTokom današnje posete posete Indiji Obama je rekao da će "intenzivirati" pritisak na Moskvu u svetlu jučerašnjeg napada u kojem je ubijeno bar 30 osoba i ranjeno preko 80, kada je raketa pogodila tržnicu i jednu stambenu zgradu.\nNeki evropski lideri su nedavno razgovarali o ublaženju ekonomskih sankcija Moskvi. Medjutim, Donald Tusk, bivši poljski premijer koji je sada predsednik Evropskog saveta, poslao je poruku na Tviteru "Još jednom, ublažavanje ohabruje agresora na još veće akte nasilja. Vreme je da intenziviramo svoju politku na osnovu činjenica, a ne iluzija."\nUkrajinski predsednik Petro Porošenko je rekao da radio i telefonski razgovori koje je prisluškivao Kijev dokazuju da su separatisti uz podršku ruskih snaga odgovorni za napad u Mariupolju.\nU medjuvremenu, ruski ministar inostranih poslova Sergej Lvrov je danas u telefonskom razgovoru rekao visokoj predstavnici EU za inostranu politiku, Federiki Mogerini, kako Moskva želi da EU izvrši pritisak na Ukrajinu da pregovara sa pobunjenicima o sprovodjenju često kršenog primirja postignutog u Septembru.


Zemlja se trenutno bori sa najgorom ekonomskom krizom ikada.\nIstovremeno, stopa mesečne inflacije postepeno je usporena u poslednjem tromesečju. Prema izveštaju Narodne skupštine, taj broj je u novembru pao na 144 odsto, u poređenju sa 148 odsto u prethodnom mesecu i 233 odsto u septembru.\nRanije ove godine, Međunarodni monetarni fond (MMF) upozorio je da će inflacija u Venecueli dostići milion odsto u tekućoj godini i 10 miliona odsto u 2019. godini. MMF je prognozirao da se Venecuela guši u jednoj od najvećih ekonomskih kriza u savremenoj istoriji, poredeći njene probleme sa onima iz Nemačke 1923. i Zimbabvea krajem dvehiljaditih, prenosi B92.


Vesić: Na sednici važne odluke za bolji život građana - Studio B\nObjavljeno: 12.11.2019. 12:08 Izmenjeno: 12.11.2019. 12:08\nNa današnjoj sednici Skupštine grada Beograda biće doneto više odluka koje su važne za poboljšanje života građana, a jedna od najvažnijih je rebalans budžeta, izjavio je zamenik gradonačelnika Goran Vesić.\nOvogodišnji budžet je 134 milijarde dinara, a za sledeću godinu je predviđen budžet od 143 milijarde, rekao je Vesić za Tanjug i dodao da se rebalans donosi zato što je Vlada Srbije donela odluku o povećanju plata zaposlenima u državnoj upravi.\n„Ovim rebalansom obezbeđujemo da im u novembru i decembru isplatimo veće plate i da sa isplatom većih plata nastavimo u sledećoj godini što je predviđeno budžetom za narednu godinu“, naveo je Vesić.\n„Grad Beograd je prva lokalna samouprava u Srbiji koja već drugu godinu zaredom isplaćuje solidarnu pomoć zaposlenima. Mi isplaćujemo 41.800 dinara zaposlenima u komunalnim preduzećima. Prošle godine smo to isplatili zaposlenima u upravi, sada ćemo ponovo isplatiti zaposlenima u upravi, zato i donosimo rebalans“, rekao je Vesić.\n„Vaspitači u predškolskim ustanovama su dobili 20.000 dinara solidarnu pomoć u februaru. Pored toga, zaposlenima u predškolskim ustanovama Grad Beograd obezbeđuje šest odsto veću platu u odnosu na povećanje koje daje Republika. Isplatićemo ove godine zaposlenima u kulturi, u ustanovama socijalne zaštite takođe solidarnu pomoć od 20.000 dinara i obezbedićemo novac za kupovinu paketića za sve zaposlene kako u upravi, tako i u komunalnim preduzećima“, rekao je Vesić.\n„Grad je Beograd je u poslednjih pet godinauredio skoro 500 fasada, ali one su pod zaštitom Zavoda za zaštitu spomenika kulture grada Beograda, one su kulturno dobro i mogli smo da ih uređujemo jer imamo pravni osnov da ulažemo u nešto što je kulturno dobro“, rekao je Vesić.\n„Kada bude doneta ova odluka, opštine će moći legalno, u skladu sa zakonom da daju deo novca za uređenje fasada. Dodatak koji mi dajemo za fasade mogu da budu i do 90 odsto, zavisno od toga koliko je oštećena fasada…“, rekao je Vesić i dodao:\n„Skupština stanara će se obraćati opštinama sa kojima će potpisivati ugovor. Opštine će obezbeđivati deo sredstava, stanari drugi deo sredstava i zajedno sa stanarima krećemo u uređenje velikog broja fasada u gradu“.


MLAĐAN ĐORĐEVIĆ PONIZIO VUČIĆA: Poruka o kojoj priča Srbija – SLOBODA\nDugoočekivani susret delegacija Beograda i Prištine u Vašingtonu bio je samo još jedna u nizu predstava za javnost, ovog puta najviše američku. Međutim, njegove posledice po sveukupne međunarodne interese Srbije će biti katastrofalne, i to krivicom šarlatanskog i, pre svega, neustavnog vođenja pregovora od strane Aleksandra Vučića.\nNeverovatno je da je za samo dva dana boravka u Vašingtonu šarlatan uspeo da posvađa ili makar pokvari odnose Srbije sa skoro čitavim svetom: od Rusije i Kine, preko Evropske unije, do velikog broja arapskih i muslimanskih zemalja, i to podjednako sa Šitima i Sunitima. Ovakvi rezultati su zaista za proučavanje, mada nisam siguran baš na kojim\nfaklutetima ili, možda jednostavnije, u kojim institucijama.\nNe samo da se i letimičnim pogledom na dokument može primetiti da pored naziva tzv. „Kosova“ ne stoji nikakav ograničavajući faktor, poput sa Evropskom unijom dogovorene zvezdice i fusnote o poštovanju Rezolucije 1244. Na srpskim pravnicima je sada da procene da li u potpisivanju ovako formulisanog dokumenta ima elemenata krivičnog dela kršenja ustavnog poretka, za šta će Vučić pre ili kasnije svakako odgovarati zbog izdajničkog Briselskog sporazuma iz 2013. godine.\nSam čin odlaska u Vašington na pregovore uz posredovanje SAD, glavnog sponzora tzv. „nezavisnosti Kosova“, koji za to, uzgred, nije ovlašćen od strane Saveta bezbednosti, svedoči o Vučićevom podaničkom odnosu prema još uvek najvećoj svetskoj sili. Ali da će rezultati dokumenta koji je pristao da potpiše biti ovako loši po Srbiju – to nisam mogao da pretpostavim. Izgleda da se to dešava kada se na tako važan susret ide bez bilo kakve platforme ili plana odobrenog od strane srpskog parlamenta, čime je Vučić po ko zna koji put prekršio svoja ustavna ovlašćenja.\nOd „ne dam Gazivode“ došli smo do „dajem Gazivode Amerikancima“. Od „najbližih odnosa sa Rusijom“ pristali smo na „diverzifikaciju energetskih izvora“, što vrlo lako može da znači i odustajanje od Turskog toka. Od „brata Sija, koji jedini može da nam pomogne“ jednim potezom ruke zabranismo postavljanje kineske infrastrukture za 5G.\nDrugim rečima, u samo nekoliko rečenica smo najpouzdanijim partnerima u očuvanju Kosova i Metohije, koji svojim međunarodnim ugledom garantuju i brane Rezoluciju 1244 i Ustav Srbije, uspeli da gurnemo prst u oko.\nA šta tek reći za odnose sa Izraelom, koji se, paradoksalno, uz Prištinu može smatrati najvećim dobitnikom ovih dokumenata… Pokušajte, molim Vas da pronađete logiku u ovome na šta je pristao Aleksandar Vučić: Izrael i tzv. „Kosovo“ pristaju na međusobno priznanje, dok u isto vreme Srbija (valjda kao nagradu za ovakav potez) pristaje da svoju ambasadu prebaci iz Tel Aviva u Jerusalim. Osim toga, i Beograd i Priština pristaju da Hezbolah definišu kao terorističku organizaciju.\nSrbija je ovim dvema tačkama ozbiljno narušila odnose ne samo sa arapskim i muslimanskim svetom time što je Jerusalim priznala za prestonicu Izraela, već je na to pristala ne dobivši ništa zauzvrat. Naprotiv, podsećam, Izrael priznaje „Kosovo“. Dodatna posledica ovih odluka će u budućnosti biti nova priznanja „Kosova“ od strane nekih muslimanskih zemalja koje to još uvek nisu učinile. Najtragičnije u svemu je što sve ovo za Srbiju predstavlja apsolutno nepotrebno mešanje u stvari koje nemaju nikakve veze s onim što je bio cilj ovih pregovora – poboljšanje ekonomskih odnosa između Beograda i Prištine.\nU ovoj papazjaniji od sporazuma nalazi se i tačka o zajedničkom radu na „dekriminalizaciji homoseksualnosti u 69 svetskih zemalja“. To sa ekonomskim razvojem Srbije ima podjednako veze kao i svemirski program Republike Nauru, ali je Vučić potpis’o, jer zašto da ne, verovatno mu je zvučalo zabavno.\nKonačno, možda i najlošija tačka sporazuma po Srbiju je ona koja se tiče lobiranja za (ot)priznanja tzv. „Kosova“. S jedne strane, Srbija se obavezala da neće voditi kampanju povlačenja priznanja i sprečavanja članstva „Kosova“ u međunarodnim organizacijama, dok Priština može slobodno da lobira za priznanje svoje tzv. „nezavisnosti“. Jedino ograničenje biće članstvo Prištine u međunarodnim organizacijama, koje, prema sporazumu, neće imati prava da zahteva u narednih godinu dana.\nSve ovo su više nego sporne tačke juče potpisanog dokumenta. Tragični utisak je da su u ovim pregovorima svi pobedili, osim Srbije, za šta je jedini i isključivi krivac Aleksandar Vučić. Tramp je dobio „važan spoljnopolitički uspeh“ za svoju kampanju, Priština je dobila važno međunarodno priznanje, a Izrael je dobio prve dve evropske ambasade u Jerusalimu. Vučić je dobio hemijsku, cedulju koju je već izgubio i ključ-suvenir od 30 dolara. Srbija nije dobila ama baš ništa osim spiska lepih želja.\nOvakvim postupanjem Aleksandar Vučić naneo je nepopravljivu štetu Srbiji i otpočeo finalnu fazu u izdaji Kosova i Metohije, čiji će konačni cilj biti članstvo ove separatističke tvorevine u UN kroz godinu ili dve. Međutim, siguran sam da će pre toga doći vreme za polaganje računa i snošenje odgovornosti za neustavno delovanje suprotno volji srpskog naroda, a do tada, obećavam, rušićemo ga zajedno, svi i svuda.\nMlađan Đorđević predsednik pokreta Oslobođenje


Pa ipak, većina građana i dalje sebi ne može da priušti kupovinu automobila gotovinskim sredstvima. U takvim uslovima, kupovina putem kredita nameće se kao najlogičnije rešenje. Auto krediti predstavljaju namenske pozajmice od banke za kupovinu novog ili polovnog vozila, a statistike pokazuju da se u Srbiji do automobila najčešće dolazi upravo tim putem.\nSigurni smo da ste nestrpljivi da zamenite stari automobil koji više vremena provodi u servisu nego u vožnji. Zato vam nudimo savete kako da to učinite na najlakši, najekonomičniji i najodgovorniji način.\nZa sve koji su rešili da se pred sezonu godišnjih odmora i putovanja obraduju četvorotočkašem, Direktna Banka pripremila je specijalne uslove kreditiranja kupovine novih automobila koji važe do kraja juna 2019. godine.\nDirektna Banka odobrava auto kredite indeksirane u evrima sa fiksnom kamatnom stopom i bez prenosa zarade, bez troškova održavanja kreditne partije, bez žiranta, bez obaveznog Kasko osiguranja, kao i bez zaloge na vozilu za sve iznose kredita.\nUkoliko vam se žuri ili nemate strpljenja za bavljenje beskrajnom papirologijom, obradovaće vas informacija da odgovor na zahtev, koji možete da podnesete u bilo kojoj od 47 ekspozitura Direktne Banke širom Srbije, dobijate u najkraćem mogućem roku.


Proizvodi i usluge - ION Solutions\nKompanija ION Solutions je više od 12 godina orijentisana prema projektovanju i integraciji sistema Pametnih kuća i Pametnih zgrada, uz kontinuirano povećanje energetske efikasnosti u skladu sa najmodernijim svetskim trendovima. Istovremeno, kompanija se bavi razvojem softvera za intuitivno i jednostavno korišćenje ovih sistema, koji podržava sve najvažnije komunikacione protokole i pruža sve funkcionalnosti koje naši klijenti zahtevaju.\nNaše oblasti poslovanja\nSvaka Pametna zgrada zahteva jedinstven pristup u projektovanju i integraciji. Ipak, kreirati pametnu zgradu podrazumeva sistematičan pristup u analizi potreba klijenta, projektovanju na osnovu tih potreba i specifičnosti objekta za koji se projektuje, izvođenje u određenom vremenu i zahtevanom kvalitetu, praćenje objekta nakon puštanja u rad i preventivno i reaktivno održavanje i optimizacije rada u eksploataciji – koje vode energetskim uštedama.\nPametna kuća™ je strateška poslovna jedinica koja posluje u okviru preduzeća ION Solutions doo. Na tržište regiona donosi najnaprednija, tehnološki i ekonomski optimizovana rešenja u oblasti automatizacije stambenih i poslovnih životnih prostora, sa ciljem da se unapredi kvalitet stanovanja i življenja. Naša vizija je tehnologija u službi lepšeg i jednostavnijeg, a društveno i socijalno bogatijeg života. Mi svojim radom doprinesimo opštem prihvatanju novih trendova i tehnologija, koje ne idu na uštrb kvaliteta životne sredine i humanog života.\nPod energetskom efikasnošću se podrazumeva skup planiranih ili sprovedenih mera u cilju smanjenja potrošnje energije u određenom objektu ili oblasti, a samim tim i smanjenja troškova i redukcije emisije CO2 – što je danas jedan od najvažnijih ciljeva koje planeta ima pred sobom. Energetska efikasnost se može postići u svim stadijumima izgradnje, počev od građevinarstva (upotrebom kvalitetnijih materijala, bolje izolacije i sl.), preko instalirane opreme (štedljive sijalice, pumpe sa visokim koeficijentom korisnog dejstva itd.), do uvođenja automatske kontrole – što je osnovna oblast rada naše kompanije.\nEU FP projekti\nProgrami za istraživanje i razvoj, finansirani od strane Evropske Unije, imaju za cilj promovisanje i podršku istraživanja usmerenih ka različitim oblastima od interesa. Prvi program (FP1) je pokrenut još 1984. godine, a trenutno je u toku osmi po redu program nazvan Horizon, čiji je osnovni fokus na inovacijama, ubrzanom ekonomskom razvoju i kreiranju rešenja za krajnje korisnike (koji su često i državne agencije).\nNalazimo se na novoj lokaciji:


Obustavljen saobraćaj na putu Bijeljina – Tuzla – Zvornik Danas\nNaslovna/INFOCENTAR/Obustavljen saobraćaj na putu Bijeljina – Tuzla\nObustavljen saobraćaj na putu Bijeljina – Tuzla\nNa magistralnom putu Bijeljina – Tuzla saobraćaj je obustavljen u mjestu Peljave, a saobraća se preko Tobuta i Priboja, saopšteno je iz Auto-moto saveza Republike Srpske.\nSaobraćaj je obustavljen i na regionalnim putevima Priboj – Lopare – Mačkovac -Piperi i Lopare – Površnice.\nZbog odrona i dalje je u prekidu saobraćaj na dionici magistralnog puta Dobro Polje – Miljevina. Putnička vozila mogu koristiti regionalni makadamski put Dobro Polje – Jažići – Jelašica – Miljevina, dok ostala vozila koriste magistralni put preko Rogatice i Goražda.\nNa regionalnom putu R-433, dionica Zeleni Jadar – Srebrenica, zbog deminiranja terena dolazi do povremenih polučasovnih obustava od 8.00 do 16.00 časova.\nNa dijelu magistralnog puta Caparde – Karakaj, zbog rekonstrukcije kolovoza saobraća se jednom trakom, uz privremeno postavljenu saobraćajnu signalizaciju.\nJednom trakom saobraća se na magistralnim putevima Klašnice – Prnjavor u Čardačanima, Šepak – Han Pogled, te na regionalnim putnim pravcima Konjević Polje – Fakovići – Skelani, Tišća – Caparde i LJubovijski most – Drinjača.\nU toku su radovi, u okviru projekta sistema vodosnabdijevanja, na magistralnom putu Banjaluka – Jajce, dionica Karanovac – Crna Rijeka i regionalnom putu Karanovac – Mitrovići zbog čega je svakim danom, osim nedjelje, izmijenjen režim saobraćaja od 7.00 do 19.00 časova.\nZbog izlaska građevinskih mašina i vozila angažovanih na izgradnji autoputa Banjaluka – Doboj, na magistralnom putu Vukosavlje – entitetska granica /Karuše/ na dionicama Šešlije – Johovac i Johovac – Rudanka do kraja godine biće izmijenjen režim saobraćaja i to tako da će se povremene obustave saobraćaja vršiti svaki puni čas i trajaće po 15 minuta, radnim danima i subotom od 7.00 do 17.00, a nedjeljom od 7.00 do 13.00 časova.\nZbog radova na izgradnji autoputa Banjaluka – Doboj, izmijenjen je režim saobraćanja na regionalnom putu Srbac – entitetska granica /Križ/, u mjestu Vijaka, opština Prnjavor.\nNa regionalnom putu Bratunac – Fakovići saobraća se jednom kolovoznom trakom, zbog radova.\nZbog odrona obustavljen je saobraćaj za sve kategorije vozila na dionici regionalnog puta Podgradci – Mrakovica, dionica koja od Gradiške vodi prema Kozari.\nZbog aktiviranih klizišta jednom trakom saobraća se na dionicama regionalnih puteva Zagon – Jasik i Ukrina – Gornja Vijaka.\nNa dionici regionalnog puta Gornja Vijaka 2 – Razboj, preko mosta u mjestu Dragalovci, zabranjen je saobraćaj svim vozilima preko pet tona ukupne mase i visine 3,5 metra. Na putnom pravcu Brod na Drini – Šćepan Polje na snazi je zabrana za teretna vozila iznad 12 tona.\nAuto-moto savez Republike Srpske, u saradnji sa Ministarstvom unutrašnjih poslova, Ministarstvom saobraćaja i veza i Agencijom za bezbjednost saobraćaja pokrenuo je preventivnu kampanju pod nazivom „Oduzmi gas, a ne život“, s ciljem smanjenja broja saobraćajnih nesreća zbog neprilagođene brzine. Predviđeno je da kampanja traje do 22. avgusta.\nZbog klizišta potpuno je obustavljen saobraćaj na magistralnom putu Jajce – Crna Rijeka, Lučina.\nU Republici Srpskoj i Federaciji BiH intenzitet saobraćaja jutros je umjeren, a uslovi za vožnju povoljni.\nNa Graničnom prelazu Doljani na izlazu iz BiH čeka se do jedan čas, dok na ostalim graničnim prelazima nema dužih zadržavanja.\nBudi zvijezda otvorene scene! Prijave za takmičenje talenata\nU srijedu sastanak zvaničnika Srpske sa Vučićem


RTCG - Radio Televizija Crne Gore - Nacionalni javni servis :: Kulturna galaksija :: Vuković: Sajam knjiga nikad bolji\nTRAJAĆE DO SUBOTE 01. 10. 2019. 20:45 >> 20:44 0\nTRAJAĆE DO SUBOTE\nInternacionalni sajam knjiga otvoren je večeras u Podgorici i trajaće do subote.\nGradonačelnik Podgorice Ivan Vuković kazao je, na svečanom otvaranju, da je ovogodišnje izdanje Sajma višestruko značajno.\n"Ovo je godina jubileja, godina kada se prisjećamo Božidara Vukovića Podgoričanina, naših slavnih Crnojevića, kada treba bar na trenutak pomisliti na dubinu istorijskih koljena ovog našeg naroda i ove naše države i na dužinu duhovne vertikale kojoj pripadamo, dakle na sve one stvari kojima bi se drugi itekako kako ponosili, a mi vrlo često zaboravljamo", istakao je Vuković.\nKako je naveo, ovogodišnji Sajam je nikad bolje organizovan, sa nikad većim brojem učesnika, kako izdavača, tako i pisaca, i u nikad ljepšem ambijentu.\n"Na taj način ova današnja Podgorica i današnja Crna Gora šalje poruku da želi da bude dio savremenog svijeta i savremene kulture, kao što je ona Crna Gora prije 500 godina pripadala tom svijetu, a to znamo zahvaljujući postojanju knjiga koje danas slavimo", zaključio je Vuković.\nMinistar kulture Aleksandar Bogdanović kazao je da, zahvaljujući Internacionalnom sajmu knjiga, poštovaoci pisane riječi i stručna javnost, petu godinu zaredom, imaju priliku da se upoznaju sa izdavačkom produkcijom Crne Gore i regiona.\n"Ali i da prisustvuju promocijama i debatama na kojima se problematizuju aktuelne teme književnog stvaralaštva, izdavaštva, kao i sva ona pitanja koja se u ovoj nučno-tehnološkoj ubrzanosti otvaraju pred autorima i esnafom zaduženim za proizvodnju knjiga", dodao je Bogdanović.\nPrema njegovim riječima, posebno raduje podatak da među posjetiocima ovog sajma ima sve više djece, kao i činjenica da su organizatori značajan dio sajamskih sadržaja koncipirali po uzusu i potrebama najmlađih čitalaca.\n"Koliko je to važno pokazuju nam brojni izvještaji i analize iz kojih se mogu izvući nimalo optimistični zaključci o nivou pismenosti, čitanju i odnosu prema knjizi kod mlađih generacija svuda u svijetu", istakao je Bogdanović.\nDržavni sekretar Ministarstva prosvjete Aleksandar Mitrović kazao je da takav koncept, koji je naišao na podršku tog resora, teži da približi učenicima knjigu i upozna ih sa bogatom tradicijom štamparstva u Crnoj Gori.\n"Vjerujem da će Sajam otvoriti nova pitanja, podstaći na razmišljanja, ukazati na neke zaboravljene vrijednosti, ispisati neke nove stranice", rekao je Mitrović.\nOn je kazao da je vrijednost Sajma za kulturni etos grada i Crne Gore nesporna.\n"Pa ostaje da još jednom čestitam Gradu na odličnoj organizaciji uz uvjerenje da je on već upisan u listu regionalno važnih događaja", istakao je Mitrović.\nIz PG Biroa su kazali da će se do petka, od 14 do 15 sati, u sajamskom prostoru odvijati maskenbal na kojem će učestvovati učenici crnogorskih osnovnih škola, a proglašenje nagrađenih maski planirano je za subotu, u 11 sati.


Vesti online / Vesti / Ex YU / Rusija: Promena imena Makedonije je nametnuta spolja\nOdluka makedonskog parlamenta o promeni imena te zemlje nametnuta je spolja i ne odražava volju naroda, saopštilo je rusko Ministarstvo spoljnih poslova, uz zaključak da bi ovo pitanje trebalo da razmotri Savet bezbednosti UN.\n"Ovo što vidimo je nastavak procesa veštačke promene imena države koja je nametnuta spolja s ciljem da se Skoplje uvuče u NATO što pre", navodi se u saopštenju, prenosi Tass.\nMinistarstvo podseća da je 11. januara makedonski parlament izglasao usvajanje ustavnih amandmana o promeni imena zemlje u skladu sa Prespanskim sporazumom.\n"Time je prekršen makedonski zakon. Stav predsednika Republike Makedonije i mišljenje većine stanovništva, koje odbacuje Prespanski sporazum, ignorišu se", ističe rusko Ministarstvo.\nU saopštenju se, takođe, skreće pažnja na nastavak protestnih okupljanja u Skoplju i drugim makedonskim gradovima što je, kako se navodi, pokazatelj duboke polarizacije društva.\n* Rusi besni: Makedoniju na silu uvlače u NATO\n* Skoplje: Nećemo dozvoliti Rusiji...\n"Očigledno je da ovakva metoda rešavanja pitanja od nacionalnog značaja za budućnost zemlje ne odražava volju njenog naroda i ne može da služi kao instrument za dugoročno rešenje za problem imena zemlje", navodi Ministarstvo.\nO opasnosti situacije koja bi mogla da potkopa stabilnost i bezbednost na Balkanu rečito svedoči, stoji u saopštenju, nedavni razvoj događaja u Grčkoj - povlačenje lidera Partije nezavisnih Grka, Panosa Kamenosa, iz vladine koalicije, kao posledica Prespanskog sporazuma, kao i to što se grčka vlada suočava sa glasanjem o poverenju.\nRusko Ministarstvo naglašava da je Prespanski sporazum u Atini "proguran" uz zaobilaženje mišljenja grčkih građana, pri čemu nema reči o eventualnom referendumu o tom pitanju.\nImajući to u vidu, Moskva ističe da dobro izbalansirano rešenje za problem imena te zemlje mora biti nađeno "bez pritiska spolja i nametanja vremenskih rokova i uslova spolja, a uz oslanjanje na široku javnu podršku i isključivo unutar pravnih okvira".\n"Pretpostavljamo da ovo pitanje mora razmotriti Savet bezbednosti UN u skladu sa članom 3 Rezolucije 845 SB UN", zaključuje se u saopštenju ruskog Ministarstva spoljnih poslova.\nEX YU A šta kaže Rusija o referendumu u Makedoniji?


Knjiga | Novosti.RS\nBORBA SA TEŠKOĆAMA: Civilizacija je delo nezadovoljnih, ali onih koji su verovali i tražili\nLJUDI se obično žale na smetnje i prepreke u životu, koje im ne daju da žive.\nKNJIŽEVNA KRITIKA: Granice duha - Emsura Hamzić, "Skarabej od žada"\n20. 04. 2021. u 12:40\nBUKOVČEV "ŽIVOT": Zašto je biografija slavnog slikara, objavljena u Zagrebu, morala da se ponovo štampa na ćirilici\n20. 04. 2021. u 11:30\nORIGINAL DNEVNIKA PARTIZANSKOG "ČIČE": Novo izdanje zapisa Dragojla Dudića, revolucionara iz Klinaca kod Valjeva\nNARODNI muzej i Istorijski arhiv u Valjevu, objavili su Kritičko izdanje "Dnevnika 1941." Dragojla Dudića, koje je priredio mr Branko Matić, profesor ovdašnjeg Odseka Akademije strukovnih studija Zapadna Srbija.\n21. 03. 2021. u 08:35\nPUBLIKOVANA KNJIGA "BRAĆEVAC MOJE SELO": Tri dame očuvale sećanje na selo kod Negotina\nZAHVALJUJUĆI entuzijazmu tri dame, okupljene oko Udruženja “Istok”, selo Braćevac kod Negotina dobilo je – knjigu.\n14. 03. 2021. u 13:17\nJANA M. Aleksić, Kulturna ideologija Milana Kašanina, Institut za književnost i umetnost\nVRŠČANIN Dalibor Vukić, pripadnik Ministarstva unutrašnjih poslova, objavio je istorijski roman „Ovenčani slavom“, a deo novca od prodaje uplatiće za lečenje 11-godišnje ćerke svog kolege.\nIZ štampe je nedavno izašla deveta knjiga, a prvi roman Zorice Ivanović, profesorke srpskog jezika i književnosti u paraćinskoj Tehnološkoj školi.


Grujić: Napredak na listi Svetske banke će pokazati rezultate reformi\nBranislav Grujić, član Nacionalnog saveta za privredni oporavak, rekao je danas da je Vlada usvojila većinu preporuka tog tela, ali da je o njenim rezultatima najbolje suditi na kraju godine na osnovu pozicije Srbije na listi Svetske banke “Doing Business”.\n- Naš cilj mora da bude da na toj listi napredujemo 30 ili 40 mesta – rekao je Grujić koji je i predsednik kompanije “PSP Farmanna Forumu “Vivaldi” u organizaciji Mokrogorske škole menadžmenta, koji se održava na Mokroj Gori.\nU poslednjem izdanju liste “Doing business” Svetske banke, koja rangira 185. zemalja po uslovima poslovanja, Srbija je zauzela 85. mesto.\nGrujić je napomenuo da, iako je država usvojila 90 odsto preporuka Saveta privrednika, realni sektor nije osetio poboljšanje zbog “opstrukcija po vertikali”, koje ometaju da promene zažive u praksi.\nGovoreći o problemu zapošljavanja, on je naveo da bi smanjivanje stope doprinosa na plate olakšalo prevođenje radnika u sivoj zoni u formalni radni odnos, ali da neće otvoriti nova radna mesta, da se to može postići samo oživljavanjem industrije.\nPoruka privrednika i stručnjaka koji učestvuju na forumu pod nazivom “Srbija zemlja blagostanja” je da je potrebno podsticati preduzetništvo i povećavati konkurentnost domaćih proizvoda, a da je jedan od glavnih problema u društvu negativna selakcija.\nZoran Ilić, osnivač i direktor kompanije “Biomelem”, rekao je da je ta kompanija pokrenula projekat “Vrhunski srpski proizvod”, sa ciljem da što veći broj srpskih proizvoda ponese tu oznaku kvaliteta sa kojom će biti prepoznatljivi u zemlji, regionu i globalno.\n- Neophodno je da povećamo izvoz roba široke potrošnje, jer upravo veći uvoz tih proizvoda povećava naš trgovinski deficit – rekao je Ilić.\nStojan Dangubić je suvlasnik i direktor porodične firme Aling-Conel, koju je pre više od tri decenije pokrenuo njegov otac, najbolji alatničar tadašnje Jugoslavije, a koja je danas jedan od regionalnih lidera u proizvodnji elektroinstalacionog materijala i sjajan primer porodične kompanije.


MONTGOMERI ŠOKIRAO JAVNOST: „Sada postoje dve Amerike“\n„Predugo smo ignorisali rastuće probleme u našem sistemu opasno uvereni da imamo najbolju demokratiju na svetu”, kaže Montgomeri za Tanjug i naglašava da bi jačanje demokratskom sistema sada trebalo da bude prioritet SAD.\n„Zapravo sada postoje dve Amerike, svaka sa svojim skupom krutih uverenja i pritužbi“, ističe on i dodaje da se sada Bajden ne suočava samo sa potrebom da smanji jaz između partija, već i da obuzda i levo krilo u sopstvenoj stranci koje se zalaže za promene koje bi, kako kaže, dodatno uvećale jaz.\nPonovo ujedinjenje Amerike, naglašava Montgomeri, biće dugoročan projekat koji se ne može ostvariti preko noći.\n„Mnogi zakonodavci koji su odbili da pristanu na Trampove zahteve sada se nalaze pod pretnjom. Moć društvenih medija i beskrajne Trampove tirade ubedili su bukvalno milione ljudi da su izbori ’ukradeni“ i da imaju odgovornost da deluju. Demonstranti u Vašingtonu i njihove pristalice zaista su verovali da su izbori ukradeni”, objašnjava on.\n„Moglo je biti veći broj žrtava da su demonstranti imali vatreno oružje i iskoristili ga. S druge strane, postizborni napori predsednika Donalda Trampa da očigledno ukrade izbore pritiskajući različite državne zvaničnike i ohrabrujući njegovog uvek lojalnog potpredsednika Majka Pensa da odbaci rezultate izbora mogli su da prerastu u masovni sukob koji bi ugrozio našu demokratiju, pa čak i da dovede do mogućnosti za građanski rat“, smatra Montgomeri.\n„Trampu će izglasati impičment u Predstavničkom domu, dok ga sve više onih koji su ga finansijski podržavali sada doživljavaju kao izgnanika”, kaže Montgomeri.\nBiće kažnjeni oni koji su učestvovali u neredima, kaže on, ali kako ističe, kazna će biti još teža za one najodgovornije, u Senatu, Predstavničkom domu i za državne zvaničnike koji su bolje znali šta će se dešavati, ali su javno podržali Trampa u tome da su izbori ukradeni samo da se ne bi konfrontirali s njim i da bi pomirili republikansko glasačko telo.\nNa pitanje u kom će se sada smeru razvijati događaji u SAD, Mont „procvetali“ u poslednje dve decenije, ali i uz malo njihovog usmeravanja i kontrole.\nTvrdi da tvitovi koje je objavio Tramp nakon izbora, pokušavajući da potkopa čitav izborni proces, govore u prilog tome i ističe da ne postoji zagarantovano „pravo da imate Fejsbuk ili Tviter nalog“.\nPodseća da je kao diplomata tokom Hladnog rata pomagao demokratskim snagama u mnogim zemljama „da se dignu iz okova autoritarnosti“, ali i da je istovremeno shvatio da dostizanje istinske demokratije zahteva izuzetno tešku i dugoročnu posvećenost.\n„Daleko duže nego što sam mislio pre dve decenije. Problemi koje sada imamo u SAD ponižavajući su primer koliko je to teško. Ali jasno je da je svaka alternativa gora, pa svi moramo da se bavimo ovim osnovnim zadatkom, a to je očuvanja, zaštite i jačanja demokratskih ideala“, navodi Montgomeri odgovarajući na nekoliko pitanja vezanih za koncept američke liberalne demokratije, načina izveštavanja američkih medija, uloge društvenih mreža i dvostrukih aršina u definisanju demonstracija u Vašingtonu i onih koje SAD podržava u drugim delovima sveta.\nInače, Montgomeri koji ima bogato diplomatsko iskustvo u radu više američkih administracija ističe da su događaji u Vašingtonu bili jedan od najbolnijih iskustava kojih se seća, te da je istovremeno, prateći sve to, imao različite emocije, počevši od besa, tuge, zabrinutosti, ali i frustracije zbog toga što nije bilo dovoljno bezbednosnih snaga da obuzdaju nanesenu štetu.\nMontgomeri bi najbolje šokirao javnost kada bi prestao da priča za javnost. Čuješ, kazniće „sve one u Senatu, Predstavničkom domu i državne zvaničnike koji su javno podržali Trampa u tome da su izbori ukradeni“. I ovaj idiot savetuje našeg predsednika?


Korona i robotizacija ugrožavaju radna mesta u ugostiteljstvu - News - Turistički svet\nOko 53 miliona radnih mesta u Evropskoj uniji biće robotizovano do 2030. godine, što bi moglo biti ubrzano usled pandemije virusa kovid-19, a zbog čega će više od 20% radne snage biti primorano na sticanje novih veština i prekvalifikaciju, pokazala je studija.\nTo su rezultati istraživanja globalnog instituta McKinsey o budućnosti rada u Evropi i uticaju kovida-19 i automatizacije na zaposlenost u EU.\nU izveštaju je navedeno da bi skoro 59 miliona ljudi u EU, odnosno 26% od ukupnog broja zaposlenih, moglo u kratkom roku da se suoči sa ekonomskim posledicama pandemije i restriktivnih mera - smanjenjem radnih sati i plate, ili sa privremenim ili stalnim prestankom radnog odnosa.\nKriza sa virusom kovid-19 imala je snažan uticaj na tržišta rada u EU, međutim pandemija nije jedini razlog promena i oblikovanja budućnosti rada u Evropi.\nRadna mesta koja su ugrožena zbog pandemije virusa kovid-19, ali i automatizacije variraju po sektorima, međutim najveći broj poslova u riziku su u tri oblasti - trgovini, proizvodnji i ugostiteljstvu.\nBroj evropskog radno sposobnog stanovništva biće smanjen za oko 13,5 miliona, odnosno za oko 4% do kraja decenije, a pad će posebno biti izražen u Nemačkoj sa oko četiri miliona i Italiji sa oko 2,5 miliona manje.\nKovid-19 bi s jedne strane mogao da ubrza prelazak radne snage na nove poslove koji zahtevaju drugačije veštine, a sa druge strane kriza s virusom mogla bi da produbi razlike između više i manje obrazovanih radnika, ali i između država u EU, navedeno je u izveštaju.\nNavodi se da oko 50% Evropljana živi u stabilnim ekonomijama koje privlače nove stanovnike, da se evropske oblasti koje čine dom za oko 30% Evropljana suočavaju sa smanjenjem radno sposobnog stanovništva zbog imigracije ili starenja, a da preostalih 20% čini kategorija sa dinamičnim rastom i najvišim BDP-om po glavi stanovnika.


Korona u Kraljevu: manje testiranih, a broj pozitivnih ne opada - KRUG\nPrema najnovijim podacima Ministarstva zdravlja, za poslednja 24 časa registrovano je još 1.810 osoba pozitivnih na koronavirus od 8.491 testiranih; od kovida je u celoj zemlji za dan preminulo još 16 osoba, od kojih dve – iz Kraljeva\nOd poslednjeg preseka, sa teritorije grada Kraljeva registrovano je još 48 OSOBA POZITIVNIH na koronavirus od ukupno 189 testiranih, saopštio je danas Gradski štab za vanredne situacije u Kraljevu.\nOd 79 uzoraka brisa za obradu PCR metodom\n– 65 su bili uzorci uzeti od osoba sa simptomima Covida 19, pozitivni su rezultati OSAM OSOBA\nNa osnovu antigenskog testa 110 testiranih osoba, registrovano je 40 POZITIVNIH OSOBA.\nPrema informacijama Zavoda za javno zdravlje Kraljevo, ukupan broj osoba koje su od početka epidemije registrovane kao pozitivne na virus SARSCoV-2 sada iznosi 11.834.\nOd poslednjeg izveštaja, u Opštoj bolnici „Studenica“, prema podacima Gradskog štaba, sa teritorije grada Kraljeva, u poslednja 24 časa, od kovida su preminule još dve osobe. Od početka epidemije, sa teritorije grada Kraljeva do sada je, od ove bolesti, preminula 191 osoba.\nPrema poslednjim podacima Ministarstva zdravlja, u Srbiji je za poslednja 24 sata potvrđeno još 1.810 slučajeva zaraze koronavirusom među 8.491 testiranih, a od kovida je preminulo još 16 osoba. Ukupan broj umrlih od posledica infekcije koronavirusom od početka epidemije u našoj zemlji porastao je na 4.261.\nNa respiratorima u bolnicama širom Srbije nalazi se 139 pacijenata, od 3.403 hospitalizovanih. Broj pacijenata na bolničkom lečenju u Srbiji već nekoliko dana postepeno raste (juče je bio 3.391).\nZa poslednja 24 sata u Beogradu je registrovano još 627 novozaraženih koronavirusom, u Novom Sadu 140, u Nišu 95, u Kragujevcu 73, u Vranju 70, u Kruševcu 49.\nPrema ovom izveštaju Kraljevo ima 42 nova slučaja zaraze koronavirusom, ali ovaj podatak razlikuje se od podatka Gradskog štaba u Kraljevu u zavisnosti od sata kada je načinjen presek broja novozaraženih.\nUžice ima 28 novih slučajeva zaraze koronavirusom, Arilje 26, Pančevo 25, Subotica 23, Šabac 22, Novi Pazar 21, Čačak 20.\nKada ističe rok za plaćanje poreza na imovinu?